Kəllədaxili təzyiq: Nağıl, xəstəlik, yoxsa..? - E-tibb.az\nKəllədaxili təzyiq: Nağıl, xəstəlik, yoxsa..?\nBeyindaxili təzyiqin yüksəlməsi - Azərbaycan və həmçinin MDB məkanında qorxulu hekayələrin başlıca “qəhramanıdır”. Əminəm ki, bu "diaqnoz"un adını həyatında bir dəfə də olsa eşitməmiş ailə yoxdur.\nBəs bu kəllədaxili təzyiq nədir? Onu müalicə etmək lazımdırmı və hansı əlamətlərə diqqət yetirmək lazımdır?\nÖncə fiziologiya və anatomiyadan başlayaq. Hər şey çox bəsitdir əslində: kəllə boşluğunda beyin, qan və likvor adlanan xüsusi maye var. Bu maye xüsusi damar birləşmələrində əmələ gəlir, baş və onurğa beynini yuyaraq dövran edir və sonra yenidən qana sovrulur. Likvorsuz beyin normal fəaliyyət göstərə bilməz. Qanın qan damarlarından axmasından fərqli olaraq, likvorun beyində dövranı üçün xüsusi boşluqlar var - beyin mədəcikləri və onurğa beyini kanalı. Likvor məhz bu boşluqların daxili səthlərinə təzyiq edir.\nBu təzyiqi necə ölçmək olar? Hər şey göründüyü kimi asan deyil: likvor təzyiqi iki yolla ölçülə bilər - beyin əməliyyatı zamanı yaxud onurğa beyini punksiyası zamanı.\nBöyüklərdə olduğu kimi, uşaqlardada kəllədaxili təzyiq (KDT) daima dəyişir. Uşaq qaçanda, ağlayanda, güləndə, qorxanda və s. – təzyiq artır; yatanda, sakitləşəndə, təngnəfəsliyi keçəndə - azalır. Eynən qan təzyiqində olduğu kimi. Bizim ölkəmizdə yüksək KDT diaqnozu az qala hər uşağa yeganə “simptomla” qoyulur - məsələn, körpənin dodağı titrəyəndə, ağladığı zaman dodaq ətrafında “hipoksiya” adı verilən göyərmə əmələ gəldikdə, əmgəyin ölçüsünə görə. Bu, nə dərəcədə düzgündür?\nYüksək kəllədaxili təzyiq - nağıl deyil, amma hər ikinci uşaqda rast gəlməsi də mümkün deyil. Bu hal bir sıra nadir və çox ciddi xəstəliklərin və halların təzahürüdür: meningit, ensefalit, insult, törəmə, ciddi travma və s. Qalan hallarda isə bu sadəcə nağıldır, diaqnoz deyil.\nYuxu problemləri yüksək kəllədaxili təzyiqin əlaməti deyil.\nUşaqlarda KDT yüksəlməsi hidrosefaliya ilə bağlıdır, lakin bu xəstəliyin də özünəməxsus simptomları var: həmnevroloji, həm fizioloji. Məsələn, baş ölçüsünün normadan kənar tez və sıçrayışlı böyüməsi (bu zaman əmgək və kəllə tikişləri azalmaq və bərkimək əvəzinə genişlənirlər). Xəstəlik körpənin həyatının ilk aylarında təzahür etməyə başlayır. Hidrosefaliyanın müxtəlif dərəcələri var və fərqli müalicə olunur: bir sıra hallarda dərmanlarla müalicə kifayət edir, digər hallarda isə ciddi əməliyyata ehtiyac duyulur.\nQalanların isə - gərginlik, emosionallıq, aqressiya, narahat yuxu, dodaqların titrəməsi və digər “simptomların” kəllədaxili təzyiqə heç bir aidiyyatı yoxdur və yalnız anaların qorxudulması üçün istifadə edilirlər.\nDemək olar ki, hər məqalədə vurğulayıram və yenə də xatırlatmaq istəyirəm: əgər övladınız ətraf mühitə adekvat reaksiya verirsə, yeyir, içir və normal inkişaf edirsə, o zaman KDT problemi (və digər xəstəlik) ehtimalı ona aid deyil.\nTəəsüf ki, hər şey bu cür başlayır: ana uşaqda hər hansı “simptomu” aşkar edir, onun nevroloji problemlərə aid olduğunu düşünür və həyəcan içində körpəni müayinəyə aparır. Əgər həkim savadlıdırsa, körpəyə boşuna “beyin qan dövranını yaxşılaşdıran” dərman və sidikqovucular yazmayacaq, və beləliklə ana və uşaq zərərin eşiyindən dönmüş olacaqlar.\nBeləliklə, gəlin yüksək kəllədaxili təzyiqə aid olmayan əlamətləri yadda saxlayaq:\n- beyinin USM-i zamanı aşkar edilmiş “anomaliyalar” (mədəciklərin genişlənməsi, kürələr arası məsafənin artması, subaraxnoidal sahələr, kistalar);\n- davranış pozuntuları (diqqət defisiti və hiperaktivlik, aqressiya, sözə baxmaması);\n- əmgəyin gec yaxud tez bağlanması;\n- yuxu problemləri;\n- inkişaf geriləməsi (gec danışmağa başlaması, gec yeriməsi, məktəbdə pis oxuması);\n- diksinmələr, qışqırmalar, alt çənənin əsməsi, əl-ayaqların titrəməsi və s.;\n- ayaq ucunda gəzməsi;\n- burun qan axmaları.\nKDT müalicə olunmur:\nhomeopatik vasitələrlə, fitopreparatlarla, vitaminlərlə və vitamin kompleksləri ilə, massajla, BAƏ-lərlə. Beyin qan dövranını və beyində maddələr mübadiləsini “yaxşılaşdıran” dərmanların həmçinin yüksək KDT-nin müalicəsinə heç bir aidiyyatı yoxdur.\nÜrək problemləri bağırsaqlardan qaynaqlanır?


05 Yanvar, 2017 – BizimYol.biz\nArxiv: 05 Yanvar, 2017 İsveç kraliçası danışdı — “Sarayda kabuslarla yaşayıram”\nİsveç kraliçası Silviya maraqlı açıqlamalar edib. Bizim Yol. Biz Ölkə.Az -a istinadən xəbər verir ki, kraliça sarayda kabusların olduğuna inandığını bildirib. Silviya İsveçin Drottingholm şəhərindəki sarayda yaşayır. O, sarayda kabusların olduğunu, amma onu qorxutmadıqlarını qeyd edib. Saray 17-ci əsrdə inşa edilib. Kraliça Silviya və kral 16-cı Qustav bu sarayda yaşayır. 73 …\nİnanılmaz- qar dənəsini seç, xasiyyətindən xəbər tut\n1.Ailə, dostlar kimi ənənəvi dəyərlər sənə çox yaxındır. Realist olduğunuz üçün ən kiçik şeylərə şad olmağı bacarır, dumanlı məqsədlər güdmürsünüz. Etibarlı və dözümlüsünüz. Sizə sirr etibar etmək olar. 2. Siz düzgün insansınız, qeybət, artıq qarmaqarışıqlıq sizlik deyil. Yaxın ətrafınız sizə güvənir, müdiriyyət isə məsuliyyətli işi s izin çiyninizə qoymaqdan …\nQarın yağlarını əridən möcüzəvi resepti evdə hazırlayın\nEvdə hazırlayacağınız bu vasitə qarın yağlarını azaltmaqla yanaşı yaddaşı, eşitmə və görmə qabiliyyətini də yaxşılşadırır. BizimYol.Biz bu möcüzəvi reseptin hazırlanma və istifadə qaydasını təqdim edir. 5 inqridientən ibarətdir. Bunun üçün sizə 3 çay qaşığı bal, 1 çay qaşığı sarıkök, bir kök zəncəfil, 4 limon 140 q xren (qıtığıotu kökü) lazımdır. …\nBrilyant haqqında bilmədiklərimiz – FOTOLAR\nQızların ən yaxşı dostları nə oğlanlardır, nə də ki, pişiklər… Məşhur mahnıda da deyildiyi kimi qızların ən vəfalı rəfiqələri brilyantlardır. Qiymətli daşlar beşliyində də məhz brilyantlar fəxri kürsünün birinci pilləsində durur. Brilyantlardan sonra yaqut, sapfir, zümrüd və aleksandrit daşı gəlir. Əgər qiymətli daşların xüsusiyyətləri tanış deyilsinzisə, biz sizə bu barədə …\nSiz astrologiyaya inansanız da, inanmasanız da, eyni zodiak işarəsi altında dünyaya gələnlər oxşar keyfiyyətlərə malikdir. Hər işarə üçün müəyyən müsbət və mənfi cəhətlər xarakterikdir. Əlbəttə ki, heç kim ideal deyil, bütün bürclərin öz çatışmazlıqlar var. Bu dəfə oxucuları əlamətlərə görə, ən təhlükəli və zəhlətökən kişi bürclərinin reytinqi ilə tanış edirik. …\nKanadalı qadının ifasında “Dağlara çən düşəndə” – VİDEO\nUşaqlarda psixoloji xəstəliklərin olduğunu göstərən əlamətlər\nPsixologiya, Qadın dünyası, Sağlamlıq\nXəbardar edici əlamətlər və valideyn radarı Həkim, qohumlar yaxud dostlarınız uşağınız olan bütün bu davranışların keçid dövrünün əlamətləri olduğu desələr də, siz bununla razılaşmırsız. Keçid dövrünün uzun çəkdiyini və davranışların daha dağıdıcı olduğunu düşünürsünüz. Hə hansı problemin xəbərdar edicisi olan əlamətlərə xüsusi diqqət yetirmək lazımdır. Ann Douqlas kitabında xəbardar edici …\nBaməzə oxşarlıqlar- FOTOLAR\nMöhtəşəm şahzadə və Nikolay Baskov Nikolay Valuyev və neandertal adam Klara Novikova və Maykl Cekson Kalaxari qoruğundan foto və Timonla Pumba Roman Abramoviç və Tim Rot Ron Perlman və Harri Gennadi Malaxov və Fantomas Bodibilder və kolbasa Cins köpək və Ukupnik Albinos qorilla və Boris Moiseyev 23 dəfə …\nAntarktidada yadplanetlilərə aid sirli, nəhəng obyekt aşkarlanıb- MARAQLI\nAntarktidada aşkarlanan sirli nəhəng obyekt elm adamlarını təəccübləndirib. Avropanın məşhur elmi portalları xəbər verir ki, elm adamları Cənub Qütbündə buzların əriməsindən sonra ortaya çıxan nəhəng obyektin qarşısında təəccübünü gizləyə bilməyiblər. Sahəsi 245 kvadrat kilometr olan obyektin dərinliyi 848 metrdir. Bəzi alimlərin fikrincə, obyekt bir zamanlar okeana düşən və suda yaşıyan …\nSoyuducunun içinə bir fincan qəhvə qoysanız…\nSağlamlıq baxımından soyuducunun təmiz olması vacibdir. Hər kəsə məlumdur ki, soyuducu təmizlənmədiyində içərisindən pis qoxular gəlməyə başlayır. Soyuducu rəflərinə bulaşmış yemək qalıqları bir müddət sonra bakteriya yaranmasına səbəb olur. Buna görə soyuducunu müntəzəm şəkildə təmizləmək gələcəkdə yarana biləcək pis qoxuların və sağlamlıq problemlərinin qarşısını almış olar. Soyuducunu təmizləmək üçün …\nSəh. 1 / Cəmi: 212 » Son xəbərlər Coni Ekk-əfsanəvi yarımadam


"Xarıbülbül" beynəlxalq musiqi kompozisiyası... - Della Miles Qoçaq Əsgərovla birgə duet oxuyacaq | Eurasia Diary\n"Xarıbülbül" beynəlxalq musiqi kompozisiyası... - Della Miles Qoçaq Əsgərovla birgə duet oxuyacaq | Eurasia Diary - ednews.net\n31.07.2021 10:04 Mədəniyyət A- A A+\nDünyaca məşhur olan müğənni, Amerikalı vokalçı Della Miles Azərbaycan Respublikası Mədəniyyət Nazirliyinin və Beynəlxalq Avrasiya Mətbuat Fondunun (BAMF) dəstəyi ilə 01-07 avqust 2021-ci il tarixlərində Azərbaycana səfər edəcək.\nBu barədə "EDNews"ə Respublikanın Əməkdar Artisti, BAMF-ın Mədəniyyət elçisi Qoçaq Əsgərov məlumat verib.\nQoçaq Əsgərov bildirib ki, Della Milesin Bakı səfərinin əsas məqsədi 44 günlük Vətən Müharibəsindən sonra işğaldan azad olunan Qarabağ torpaqlarına səfər etmək, erməni vandalizmi ilə yerində tanış olmaq və Heydər Əliyev Fondunun vitse-prezidenti Leyla Əliyevanın Şuşaya həsr etdiyi “Xarıbülbül” şeirinə bəstələnən eyniadlı musiqi əsərini ifa etməsidir. “Xarıbülbül” musiqi əsərinin müəllifi Azərbaycan Bəstəkarlar İttifaqının üzvü, Beynəlxalq müsabiqələr laureatı, bəstəkar Tural Məmmədlidir.\nQeyd edək ki, amerikalı müğənninin bir neçə ay öncə Azərbaycanın Qarabağ zəfərinə həsr etdiyi “Qarabağ Azərbaycandır” adlı klipi işıq üzü görüb. Della Milesin bu səfəri zamanı həmin klipin də təqdimatı planlaşdırılır.\nAmerikalı müğənni ABŞ-ın Texas ştatında musiqiçi ailəsində dünyaya gəlib. Gənc yaşlarında Los Ancelesə köçüb. O, burada Michael Jacksonun məşhur “Sisterella” musiqili tamaşasının baş qəhrəmanı olan “Ella” obrazını canlandırıb. Tamaşadakı ifası ilə məşhurlaşan Miles sonralar Michael Jackson və Whitney Houston başda olmaqla bir çox müğənnilərin vokalçısı olub. Hal-hazırda Türkiyənin İstanbul şəhərində yaşayır.


16:03 07.09.2016 (Yenilənib 17:33 07.09.2016)\nEkspert: "Ölkəmizdə avtomatik ötürmələr qutusu ilə imtahan götürülməsinə ehtiyac var"\nBAKI, 7 sen — Sputnik. Xəbər verdiyimiz kimi, Rusiyada sürücülük vəsiqəsi almaq üçün yeni imtahan qaydaları tətbiq olunub. Vəsiqələrin verilməsi prosesində də yeniliklər var.\nƏsas yenilik vaxtla bağlıdır. İmtahanın özünə bir saat vaxt ayrılır, uğurlu nəticə əldə olunanda isə, sürücülük vəsiqəsini 30 iş günü ərzində sürücüyə təhvil verirlər.\nRusiya Dövlət Yol Təhlükəsizliyi Müfəttişliyi başçısının birinci müavini Vladimir Şvetsov deyib ki, əgər ərizəçi 30 saniyə vaxt ərzində maşını heç yerindən də tərpədə bilməsə, demək onun imtahanı davam edib digər namizədlərin də vaxtını alması düzgün deyil. Müfəttişlik bütün ərizəçilərə öz imtahanlarını videoya çəkməyə icazə verib.\nYeni qaydalara əsasən, imtahan prosesi daha avtomatlaşdırılmış olur. Səhvlər zamanı maşından siqnal verilir. Bu səbəbdən, imtahan götürən şəxsin maşında olması vacib deyil. Səhvlər haqda bütün məlumatlar onun kompyuterinə ötürülür.\nMəsələ ilə əlaqədar yol nəqliyyat məsələləri üzrə ekspert Ərşad Hüseynov Sputnik-ə açıqlamasında deyib ki, Azərbaycanda bu dəyişikliklər çoxdan olub: "Hazırda Azərbaycanda olan qaydalara görə, şəxs sürücülük imtahanından uğurla keçdikdən sonrakı 30 gün müddətində onun sürücülük vəsiqəsi verilməlidir. Qabaqcadan imtahanın vaxtı təyin olunur. Ərizə verdikdən sonra 3 gündən gec olmayaraq imtahan vaxtı təyin edilir. İmtahan məntəqələrində iş qrafiki var. Ola bilər, müraciət edən gün imtahan olmasın. Hər adamdan fərdi imtahan götürülmür, qrup halında götürülür".\nEkspert bildirib ki, imtahan müddəti 15 dəqiqə çəkir: "15 dəqiqə müddətində testlərə cavab verməlisən. Sonra sürmək vərdişi ilə bağlı təcrübi imtahan keçirilir. Bu, videokamera vasitəsilə həyata keçirilir. Təcrübi imtahan videokamera altında xüsusi meydançada verilməlidir".\n"Avtomobilə əyləşdikdən sonra prosedur var. Məhz 30 saniyə məsələsi yoxdur. Dərhal təhlükəsizlik kəmərini bağlamalısan. Avtomobili işə salıb, ötürmələr qutusunu dəyişib hərəkətə başlamalısan. Burada səhv etsən, bu, balla qiymətləndirilir. 100 bala çatanda deyirlər ki, "get, gələn dəfə gəl". Amma elə qayda pozuntusu var ki, birbaşa 100 baldır", — Ə. Hüseynov qeyd edib.\nEkspert qeyd edib ki, Azərbaycanda hələ ki avtomatik sürət qutusu olan avtomobil ilə təcrübi imtahanın götürülməsi yoxdur: "Düşünürəm ki, buna ölkəmizdə ehtiyac var və bu, maraqlı olar. Dünyanın bəzi ölkələrində hər iksi var. Avtomatik ötürmələr qutusu ilə imtahan verənlərə yazırlar ki, onun mexaniki ötürmələr qutusu olan avtomobil idarə etməsinə icazə verilmir".\nAzərbaycan Texniki Universitetinin Avtomobil daşımaları və yol hərəkətinin təşkili kafedrasının dosenti Razim Bayramov isə Sputnik-ə açıqlamasında deyib ki, ümumiyyətlə, dünyada interaktiv imtahan var: "Bu, nəzəri biliklərin imtahanı ilə yanaşı, avtomobili sürmək təlimini də əhatə edir. Bəzən heç insanın iştirakı olmadan öz qiymətini verir".\nAvtomatik sürət qutusu olan avtomobil ilə imtahanın götürülməsi məsələsinə toxunan Razim Bayramov deyib ki, artıq avtomobildə mexanika anlayışı yoxdur: "İndiki avtomobillərin heç 30 faizində mexanika qalmayıb hamısı elektronikadır. Bu təcrübə ölkəmizdə tətbiq edilə bilər".\nsürücülük vəsiqəsi, imtahan, Rusiya, Azərbaycan, sürücü


Özünüzü yorğun hiss edirsiz? - 12 maddə ilə xilas olmağın yolu | TurpKimi.com\nGündəlik iş rejimi, şəhər həyatı, tıxaclar, sosial problemlər...Bütün bunların hamısı insan orqanizminin daha tez yorulmasına səbəb olur. Belə yorğunluq xroniki yorğunluqdur və yüngül istirahətlə keçib gedir.\n05.07.2020 23:26 2 dəq oxuma\nStatistikaya görə, xroniki yorğunluqdan ən çox qadınlar əziyyət çəkirlər.\nÜmumilikdə yorğunluğun səbəbi çox ola bilər. Bunlara cəmiyyətdəki problemləri də daxil etmək mümkündür. Bundan əlavə, səhhətdə olan bəzi problemlər məsələn, qan azlığı, müxtəlif infeksiyalar, qaraciyər, ürək və böyrək çatışmazlıqları, orqanizmdə vitamin və mineralın yetərincə olmaması, metobolik pozulmalar, hormonal problemlər, xərçəng xəstəliyi kimi ciddi problemlər yorğunluğun ilk göstəriciləridir.\nYorğunluq həm də tez-tez təkrarlanan və uzun müddət davam edən stress, yuxu pozğunluğu, depressiya və digər psixoloji problemlərin təsirindən də yarana bilər. Spirtli içkilər və siqaret də yorğunluğa səbəb olur. Mütəxəssislər yorğunluğu önləmək üçün öncə düzgün bəslənməyi məsləhət görürlər.\nAdətən insanlar yaz və yay aylarında özlərini yorğun hiss edirlər. Bu da təbii ki, mövsümi dəyişikliklə əlaqədar ola bilər.\nSoyuq aylardan çıxan orqanizmin şəraitə adaptasiya olunması, uyğunlaşması üçün bir az zaman lazımdır. Ona görə də yay aylarında istirahət etmək vacibdir. Hər şeyin bol olduğu mövsümdə qida rasionu xüsusilə zənginləşdirilməlidir.\nTurpKimi.com xəbər verir ki, yorğunluğu azaltmaq üçün mütəxəssislər bunları məsləhət görürlər:\n1. Gündəlik qidalanmanı 4-5 paya bölün.\n2. Az-az və tez-tez yeyin.\n3. Ağ rəfinə edilmiş taxıl məhsullarının yerinə, qara, rəfinə edilməmiş çovdarlı, yulaflı və kəpəkli qidalara üstünlük verin.\n4. Gün ərzində 8-10 stəkan maye qəbul edin.\n5. İdmanla məşğul olarkən və ya çox hərəkətli işlər görərkən tərləyirsinizsə meyvə suları, meyvə şirələri daha çox için.\n6. Yağlı qidalardan mümkün qədər uzaq olun.\n7. Xüsusilə axşamlar tərəvəzli yeməklər yeyin.\n8. Spirtli içki qəbulunu azaldın.\n9. Qızardılmış yeməklərdən qaçın.Onların yerinə sobada qaynadılmış və buğda bişmiş yeməklər yeyin.\n10. Özünüzü yorğun hiss etdiyinizdə banan, çiyələk və kivi yeyin.\n11. Normal yuxunuzu alın. İnsan sutka ərzində 7-8 saat yatmalıdır.\n12. Təbiət qoynuna çıxın. Açıq havada, oksigenin zəngin olduğu yerlərdə daha çox gəzişin. Yaşıl sahələr beyni dincəldir.


Tramp hesab edir ki, ABS-da prezidentlik muddetine mohlet bir gun legv edilecek - Azadliq Xeber\nTramp hesab edir ki, ABS-da prezidentlik muddetine mohlet bir gun legv edilecek\nTramp hesab edir ki, ABŞ-da prezidentlik müddətinə möhlət bir gün ləğv ediləcək\n4 Mart, 2018 06:59 xeber – ABŞ prezidenti Donald Tramp Çin hakimiyyətinin dövlət başçısı postunda olmaları müddəti üçün məhdudiyyətləri götürmək təşəbbüsünə heyran qalıb.\n“Report” xəbər verir ki, bu barədə “CNN” bildirib.\nO, həmçinin həmin sistemin özünü Amerika siyasi sistemində tətbiq etmək təklifini irəli sürüb.\n“O (Si Çzinpin Çin Xalq Respublikasının lideri – red) ömürlük, daimi prezidentdir. O, çox gözəldir. Baxın, bunu etməyi bacardı və hesab edirəm ki, bu, əladır. Ola bilər, bizim də həmin sistemi bir dəfə tətbiq etməyə çalışmağa dəyir”, – deyə telekanal Trampın sözünü sitat gətirib.\nDaha əvvəl Çin Kommunist partiyası Konstitusiyaya düzəlişlər etməyi və dövlət başçısının səlahiyyət müddətini dəyişdirməyi təklif edib.


Nur-az.com - Məhkumların öldürülməsi ilə bağlı absurd açıqlama\nMəhkumların öldürülməsi ilə bağlı absurd açıqlama\n«Yıxılaraq» ölən Nurani İbrahimovun dabanları niyə qaralıb?\nPenitensiar Xidmət məhkumlar Nurani Ibrahimov və Sahib Abbasovun həbsxanada döyülərək öldürülməsi barədə məlumatlara müraciət edib. Xidmətdən apa-ya verilən xəbərə görə, son günlər bununla bağlı həqiqətə uyğun olmayan qərəzli məlumatlar yayılmaqdadır. Pentensiar Xidmət bildirir ki, 6 saylı cəzaçəkmə müəssisəsində cəza çəkən, Cinayət Məcəlləsinin 29, 120.1-ci (qəsdən adam öldürməyə cəhd etmə) maddələrinə əsasən, 7 il müddətinə azadlıqdan məhrum edilən məhkum Nurani Ibrahimov qanunla nəzərdə tutulmuş gəzinti vaxtı qəflətən özünü pis hiss edərək yerə yıxılıb və ona göstərilən təxirəsalınmaz tibbi yardıma baxmayaraq, vəfat edib.\nFaktla bağlı dərhal prokurorluğa məlumat verilib və araşdırma başlanılıb. Mərhumun meyitinin məhkəmə-tibb eksperti tərəfindən aparılmış ilkin xarici müayinəsi zamanı onun ölümünə səbəb olan xəsarətlər aşkarlanmayıb, daxili müayinəsinin aparılması və ölümünün səbəbinin müəyyən edilməsi üçün məhkəmə-tibb ekspertizası təyin edilib: “Mətbuatda həmin müəssisədə cəza çəkən məhkum Sahib Abbasovun döyülərək öldürülməsi, digər məhkumlar Elmir Əsədovun və Tariyel Şahverdiyevin xəsarət alaraq, xəstəxanaya köçürülmələri barədə yayılmış qərəzli məlumatlar uydurma olmaqla həqiqətə uyğun deyil və ictimaiyyətdə yanlış fikrin formalaşmasına yönəlib. Həmin məhkumlar mətbuatda yayılan yalan məlumatlara görə, valideynləri və yaxınları narahatlıq keçirməsinlər deyə, onlarla telefon əlaqəsi saxlayıblar. Bununla belə təşvişə düşən məhkumların valideynləri və yaxınları yanlış məlumatlar yayan kütləvi informasiya vasitələrinə qarşı öz hiddətlərini ifadə ediblər. Sensasiya məqsədilə uydurma məlumatlar yayan kütləvi informasiya vasitələrinin nəzərinə çatdırılır ki, yalan və qərəzli yazılar dərc etmək yolverilməzdir, bu kimi hallar mətbu orqanın nüfuzuna xələl gətirir, cəmiyyət daxilində çaşqınlıq və narazılıq yaradır”.\nQeyd edək ki, Nurani Ibrahimovun qardaşı və atası onun mətbuata açıqlamalarında onun döyülərək öldürüldüyünü bildirmişdi. Onlar mərhumun fotolarını da mediaya təqdim etmişdilər. Fotolardan açıq şəkildə görünürdü ki, Nurani Ibrahimovun bədənində xəsarət izləri var, onun dabanları, ayaqları zərbələrdən qaralıb. Bu baxımdan Nurani Ibrahimovun yıxılaraq öldüyü inandırıcı deyil. Penitensiar Xidmətin Sahib Abbasovun ölümünə heç bir aydınlıq gətirməməsi də baş verənləri ört-basdır etmək cəhdi kimi qiymətləndirilə bilər.


6 фестиваль статьи — Ipək Yolu\n"Шелковый Путь" VI Международный Музыкальный Фестиваль. (Шеки)\n"İpək Yolu" VI Beynəlxalq Musiqi Festivalında azsaylı xalqların folklor nümunələri nümayiş olunacaq\nİyulun 1-dən 5-dək Şəkidə «İpək Yolu» VI Beynəlxalq Musiqi Festivalı keçiriləcək. Festivalda Şərq və Qərb ölkələrindən gəlmiş bir sıra tanınmış musiqiçilər çıxış edəcək, müxtəlif xalqların və millətlərin musiqi əsərləri səslənəcək, simfonik orkestrlər və virtuoz-solistlər öz yüksək peşəkarlıqlarını nümayiş etdirəcəklər. Festivalın yeniliyi isə Azərbaycanda yaşayan müxtəlif xalqların musiqi folklorunun, mərasimlərinin, mahnı və rəqslərinin nümayişi olacaq.\nAZƏRTAC xəbər verir ki, bunu «İpək Yolu» VI Beynəlxalq Musiqi Festivalına həsr edilən mətbuat konfransında Azərbaycan Bəstəkarlar İttifaqının sədri, xalq artisti Firəngiz Əlizadə deyib.\nFestivalın ilk konserti iyulun 1-də Şəki Xan sarayında Yaponiyanın «Kamıqata sumıyoşı kaı» ansamblının konserti olacaq. Həmin gün axşam isə Yay teatrında Türkiyənin «Çukurova» Dövlət Simfonik Orkestrinin konserti ilə festivalın təntənəli açılış mərasimi baş tutacaq. Orkestrin dirijoru əməkdar incəsənət xadimi Fəxrəddin Kərimov, solisti Toğrul Qəniyevdir.\nİyulun 2-də isə Şəki musiqi kollecində Toğrul Qəniyevin ustad dərsi və kollecin tələbələrinin çıxışı olacaq. Axşam isə Kiş kəndindəki Alban məbədində Polşanın «AcCello Duo» instrumental dueti konsert proqramı ilə çıxış edəcək.\nİyulun 3-4-də isə Yuxarı Karvansaray və Yay Teatrında azsaylı xalqların – ləzgi, tatar, tat, kürd, ahısqa türklər, talış, avar, udin, ingiloy, saxur və rus icmalarının folklor qruplarının çıxışı olacaq. Ayın 4-də, həmçinin Şəkinin «Zirvə» ansamblı da konsert proqramı ilə çıxış edəcək.\nMuğamsevərlər üçün festival çərçivəsində iyulun 5-də Şəki Xan sarayında gənc xanəndə Arzu Əliyevanın solo konserti təşkil olunacaq. Həmin gün axşam isə Yay teatrında festivalın təntənəli bağlanış mərasimi keçiriləcək. Konsertdə Bəstəkarlar İttifaqının nəzdində fəaliyyət göstərən, beynəlxalq müsabiqələr laureatı Cavad Tağızadənin rəhbərliyi ilə «Baku Sinfonietta» orkestri çıxış edəcək.\nTürkiyə və Polşanın ölkəmizdəki səfirliklərinin nümayəndələri festivalda bu ölkələri təmsil edəcək musiqi kollektivləri barədə məlumat verərək festivalın işinə uğurlar arzulayıblar.\nŞəki “İpək Yolu” VI Beynəlxalq musiqi festivalının açılışı oldu\nŞəki “İpək Yolu” VI Beynəlxalq musiqi festivalının rəsmi açılış mərasimi keçirilib.\nAPA-nın Şəki-Zaqatala bürosunun məlumatına görə, iyulun 1-də Şəki şəhərindəki Yay teatrında Mədəniyyət və Turizm Nazirliyinin dəstəyi, Azərbaycan Bəstəkarlar İttifaqının və Şəki Şəhər İcra Hakimiyyətinin birgə təşkilatçılığı ilə keçirilən Şəki “İpək Yolu” VI Beynəlxalq musiqi festivalının rəsmi açılış mərasimi keçirilib. Mərasimi Şəki şəhər icra hakimiyyətinin başçısı Elxan Usubov açaraq zəngin tarixə və yüksək mədəniyyətə malik olan Şəkinin yenidən qapılarını möhtəşəm musiqi bayramına “İpək Yolu” VI Beynəlxalq musiqi festivalına açdığını bildirib.\nElxan Usubov bildirib ki, Azərbaycanın qədim mədəniyyət və incəsənət mərkəzlərindən biri olan Şəki şəhəri beynəlxalq festivalların, tədbirlərin keçirilməsi üçün əlverişli məkandır, artıq Şəki festivallar şəhəri kimi də tanınır: «Dünya musiqi sənətinin parlaq incilərindən ibarət müxtəlif konsert proqramlarının yer aldığı, gözəl ifaçıların qatıldığı Şəki “İpək Yolu” Beynəlxalq musiqi festivalı isə bu şəhərin mədəni həyatında böyük bir hadisədir. Festivalın yüksək səviyyədə təşkili xalqımızın zəngin mədəniyyətinin, Şəkinin turizm potensialının təbliği baxımından da mühüm əhəmiyyətə malikdir».\nAçılış mərasimində festivalın bədii rəhbəri, Azərbaycan Bəstəkarlar İttifaqının sədri Firəngiz Əlizadə bildirib ki, artıq altıncı dəfə Şəkidə keçirilən bu festivalın öz ənənələri, məkanları, iştirakçıları, ab-havası formalaşıb: «Bu illər ərzində biz Şəkinin nə qədər gözəlləşdiyinin, qədim tarixi abidələrin bərpa edildiyinin, yeni konsert məkanlarının tikildiyinin, musiqiçi nəsillərinin yetişdiyinin şahidi oluruq. Hər dəfə Şəki “İpək Yolu” Beynəlxalq musiqi festivalı yeni ideyalarla zənginləşir. Bu dəfə festivalın ən böyük hadisəsi Azərbaycanda yaşayan azsaylı xalqların musiqi folklorunun, mərasimlərinin, mahnı və rəqslərinin nümayişi olacaq».\nFestivalın açılış mərasimində Türkiyənin Çukurova Dövlət Simfonik Orkestri geniş konsert proqramı ilə çıxış edib. Orkestrin drijoru Azərbaycan Respublikasının Əməkdar İncəsənət Xadimi Fəxrəddin Kərimov, solisti Toğrul Qəniyevdir.\nKonsertin sonunda Şəki Şəhər İcra Hakimiyyəti adından kollektivə festivalla bağlı xatirə hədiyyələri təqdim olunub.\nQeyd edək ki, 5 gün davam edəcək Şəki “İpək Yolu” VI Beynəlxalq musiqi festivalında rayon sakinləri və qonaqlar Yaponiyanın “Kamiqata Sumiyoşi Kai” musiqi ansamblının, Türküyənin Çukurova Dövlət Simfonik Orkestrinin, Polşanın “Ac-cello Duo” musiqi ansamblının konsert proqramlarının dinləməklə yanaşı həm də Azərbaycanda yaşayan azsaylı xalqların xor, mahnı və rəqs kollektivlərinin konsert proqramlarını dinləyə biləcəklər. Şəki “İpək Yolu” VI Beynəlxalq musiqi festivalı iyulun 5-də sona çatacaq.\nŞəki “İpək Yolu” VI Beynəlxalq musiqi festivalının açılış mərasimi olub\nİyulun 1-də Şəki şəhərindəki Yay teatrında Şəki “İpək Yolu” VI Beynəlxalq musiqi festivalının rəsmi açılış mərasimi keçirilib.\nMərasimi şəhər icra hakimiyyətinin başçısı Elxan Usubov açaraq zəngin tarixə və yüksək mədəniyyətə malik olan Şəkinin yenidən qapılarını möhtəşəm musiqi bayramına — “İpək Yolu” VI Beynəlxalq musiqi festivalına açdığını bildirib.\nQeyd olunub ki, Azərbaycanın qədim mədəniyyət və incəsənət mərkəzlərindən biri olan Şəki şəhəri beynəlxalq festivalların, tədbirlərin keçirilməsi üçün əlverişli məkandır. Artıq Şəki festivallar şəhəri kimi də tanınır. Ötən il şəhərdə 4 beynəlxalq festival keçirilib. Bu festivallara 20-ə yaxın xarici ölkədən 200-dən çox iştirakçı qatılıb. Dünya musiqi sənətinin parlaq incilərindən ibarət müxtəlif konsert proqramlarının yer aldığı, gözəl ifaçıların qatıldığı Şəki “İpək Yolu” Beynəlxalq musiqi festivalı isə bu şəhərin mədəni həyatında böyük bir hadisədir. Festivalın yüksək səviyyədə təşkili xalqımızın zəngin mədəniyyətinin, Şəkinin turizm potensialının təbliği baxımından da mühüm əhəmiyyətə malikdir.\nElxan Usubov əminliklə vurğulayıb ki, bu musiqi festivalının konsertləri yenə də böyük maraq doğuracaq, şəhər sakinlərinə, çoxsaylı qonaqlara unudulmaz anlar bəxş edəcək.\nFestivalın bədii rəhbəri, Azərbaycan Bəstəkarlar İttifaqının sədri, UNESCO-nun Sülh artisti Firəngiz Əlizadə deyib: “Bu günlərdə biz hamımız çox əlamətdar bir hadisəni – “Bakı-2015” birinci Avropa Oyunlarının parlaq təəssüratlarını yaşayırıq. Sülhün, dostluğun və həmrəyliyin tərənnümü olan idman bayramı indi də musiqi bayramı ilə — Şəki “İpək Yolu” VI Beynəlxalq musiqi festivalı ilə davam edir”.\nQeyd olunub ki, artıq altıncı dəfə Vətənimizin qədim və gözəl diyarı olan Şəkidə keçirilən bu festivalın öz ənənələri, məkanları, iştirakçıları, ab-havası formalaşıb. Bu illər ərzində biz Şəkinin nə qədər gözəlləşdiyinin, qədim tarixi abidələrin bərpa edildiyinin, yeni konsert məkanlarının tikildiyinin, musiqiçi nəsillərinin yetişdiyinin şahidi oluruq.\nFirəngiz Əlizadə bildirib ki, hər dəfə Şəki “İpək Yolu” Beynəlxalq musiqi festivalı yeni ideyalarla zənginləşir. Bu dəfə festivalın ən böyük hadisəsi Azərbaycanda yaşayan azsaylı xalqların musiqi folklorunun, mərasimlərinin, mahnı və rəqslərinin nümayişi olacaq.\nFestivalın açılış mərasimində Türkiyənin Çukurova Dövlət Simfonik Orkestri geniş konsert proqramı ilə çıxış edib.\nOrkestrin drijoru Azərbaycan Respublikasının Əməkdar İncəsənət Xadimi Fəxrəddin Kərimov, solisti Toğrul Qəniyevdir.\nTürkiyə Cümhuriyyətinin Mədəniyyət və Turizm Nazirliyi tərəfindən 1988-ci ildə yaradılan bu kollektiv ölkənin sayca dördüncü dövlət simfonik orkestridir. Orkestrin xarici qastrol səfərlərinin coğrafiyası çox genişdir. Kollektiv Kipr, Suriya, Almaniya, Yaponiyada maraqlı konsert proqramları ilə çıxış edib. Orkestr bir çox klassik və müasir bəstəkarların əsərlərinin mahir ifaçısıdır.\nOrkestrin çıxışı tamaşaçılar tərəfindən alqışlarla qarşılanıb.\nŞəki “İpək Yolu” Festivalı başlayıb\nİyulun 1-də Azərbaycanın ən qədim və gözəl tarixi şəhərlərindən biri olan Şəki yenidən öz qapılarını Azərbaycan Bəstəkarlar İttifaqının və Şəki Şəhər İcra Hakimiyyətinin birgə təşkilatçılığı, Mədəniyyət və Turizm Nazirliyinin dəstəyi ilə keçirilən Şəki “İpək Yolu” Beynəlxalq musiqi festivalı iştirakçılarının üzünə açıb. SİA-nın xəbərinə görə, həmin gün festival çərçivəsində Azərbaycan memarlığının nadir incisi, XVIII əsrə aid dünya əhəmiyyətli tarixi-memarlıq abidəsi olan Şəki xanlarının sarayının həyətində Yaponiyanın “Kamiqata Sumiyoşi Kai” musiqi ansamblının konserti olub.\nBeş gün davam edəcək Şəki “İpək Yolu” VI Beynəlxalq musiqi festivalının rəsmi açılış mərasimi isə axşam saatlarında “Yay teatrı”nda keçirilib.\nTədbirdə Şəki Şəhər İcra Hakimiyyətinin başçısı Elxan Usubov və festivalın bədii rəhbəri, Azərbaycan Bəstəkarlar İttifaqının sədri Firəngiz Əlizadə çıxış edərək Şəki “İpək yolu” VI Beynəlxalq Musiqi Festivalının iştirakçılarını ürəkdən salamlamış və festivalın işinə uğurlar arzulayıblar.\nVurğulanıb ki, Şəki “ İpək Yolu “ VI Beynəlxalq Musiqi Festivalının keçirilməsi olduqca əlamətdar bir dövrə təsadüf edir. İyunun 12-dən 28 dək Bakıda keçirilən I Avropa Oyunları uğurla başa çatıb. Oyunlar zamanı bütün dünya bir daha xalqımıza xas olan yüksək təşkilatçılıq səmimi qonaqpərvərlik və mədəni dəyərlərin şahidi olub.\nQeyd olunub ki, qədim sənət və mədəniyyət mərkəzlərindən biri olan Şəki şəhəri beynəlxalq festivalların keçirilməsi üçün gözəl bir məkandır, artıq ənənə halını almış “İpək Yolu” Beynəlxalq musiqi festivalı Şəki musiqisevərlərinin yaddaşında gözəl bir xatirə kimi qalıb.\nBildirilib ki, bu dəfə festivalda Şərq və Qərb ölkələrindən gəlmiş bir sıra tanınmış musiqiçilər çıxış edəcək, müxtəlif xalqların və millətlərin musiqisi səslənəcək, simfonik orkestrlər və virtuoz-solistlər öz yüksək peşəkarlıqlarını nümayiş etdirəcəklər.\nQeyd olunmuşdur ki. Şəki “İpək yolu” Beynəlxalq Musiqi Festivalının yüksək səviyyədə qeyd olunması xalqımızın zəngin mədəniyyətinin, şəhərimizin turizm potensialının təbliği baxımından mühüm əhəmiyyətə malikdir.\nXalqımızın mədəni irsinin qorunub saxlanmasına və təbliğ olunmasına xüsusi diqqət və qayğı ilə yanaşan cənab Prezident İlham Əliyevə, Heydər Əliyev Fondunun Prezidenti, YUNESCO və İSESCO-nun Xoşməramlı səfiri Mehriban xanım Əliyevaya xüsusi minnətdarlıq bildirilib.\nRəsmi hissədən sonra tamaşaçılar Türkiyənin Adana şəhərinin Çukurova Dövlət Simfonik Orkestrinin konsertini izləyiblər.\nSonda şəhər icra hakimiyyəti adından kollektivə festivalla bağlı xatirə hədiyyələri təqdim olunub.\nŞəki “İpək yolu” VI Beynəlxalq musiqi festivalı çərçivəsində musiqisevərlərə ilk konsert təqdim olundu\nİyulun 1-də Azərbaycanın qədim sənət və mədəniyyət mərkəzlərindən olan Şəkidə növbəti musiqi bayramına — Şəki “İpək Yolu” VI Beynəlxalq musiqi festivalına start verilib.\nAzərbaycan Bəstəkarlar İttifaqının və Şəki Şəhər İcra Hakimiyyətinin birgə təşkilatçılığı, Mədəniyyət və Turizm Nazirliyinin dəstəyi ilə keçirilən festivalda bir sıra xarici ölkələrin, eləcə də Azərbaycanın tanınmış musiqi kollektivləri, ölkəmizdə yaşayan azsaylı xalqların folklor, mahnı və rəqs ansamblları iştirak edirlər.\nAZƏRTAC xəbər verir ki, iyulun 1-də festivalın ilk konserti reallaşıb. Belə ki, XVIII əsrə aid dünya əhəmiyyətli tarixi-memarlıq abidəsi olan Şəki xanları sarayının həyətində Yaponiyanın “Kamiqata sumiyoşi kai” ansamblının çıxışı olub.\nMəlumat verilib ki, konsertdə “Kamiqata rakuqo” sənət növü nümayiş etdirilib. “Rakuqo” sənəti Edo dövründə yaranıb və Yaponiyanın ənənəvi incəsənət növüdür. İfaçıların təqdim etdiyi “Daikaqura” rəqsi əvvəllər Tanrıya ithaf olunurdu. Yaponlar əkinçiliklə məşğul olan bir xalq kimi, bu rəqs vasitəsilə bol məhsula görə Tanrıya şükr edib, arzu-diləklərini bildirirdilər.\nAzərbaycan Bəstəkarlar İttifaqının və Şəki Şəhər İcra Hakimiyyətinin rəhbərliyi, sənət adamları, musiqisevərlər, şəhər ictimaiyyətinin nümayəndələri konsertə tamaşa ediblər.\nAnsamblın üzvlərinin təqdim etdikləri musiqi nömrələri tamaşaçılar tərəfindən alqışlarla qarşılanıb.\nKonsertin sonunda şəhər icra hakimiyyəti adından kollektivə xatirə hədiyyəsi təqdim olunub.\nŞəki “İpək Yolu” VI Beynəlxalq musiqi festivalında Polşa instrumental duetinin çıxışı maraqla qarşılanıb\nİyulun 2-də Şəki “İpək Yolu” VI Beynəlxalq musiqi festivalı çərçivəsində Polşanın “AcCello Duo” instrumental duetinin konserti olub.\nAZƏRTAC xəbər verir ki, Şəki şəhərindəki XVIII əsrin sonu — XIX əsrin əvvəllərində inşa edilmiş tarixi-memarlıq abidəsi “Yuxarı Karvansaray” mehmanxana kompleksinin həyətində təşkil olunan konsertdə şəhər icra hakimiyyətinin və Azərbaycan Bəstəkarlar İttifaqının rəhbərləri, festivala dəvət olunmuş qonaqlar, musiqisevərlər iştirak ediblər.\nƏvvəlcə məlumat verilib ki, “AcCello Duo” instrumental dueti akkordeon ifaçısı Konrad Merta və violonçel ifaçısı Pyotr Qah tərəfindən 2011-ci ildə yaradılıb. Duet bir sıra nüfuzlu beynəlxalq müsabiqə və festivalların iştirakçısı və qalibidir.\nAkkordeon ifaçısı, aranjimançı və bəstəkar Konrad Merta Katovitse Musiqi Akademiyasının məzunudur. O, ifaçılıq fəaliyyətini həm solist, həm də müxtəlif ansamblların tərkibində davam etdirir. Polşada və xarici ölkələrdə keçirilən bir çox nüfuzlu müsabiqə və festivalların qalibidir. “Gənc Polşa” proqramı çərçivəsində Milli İrs və Mədəniyyət Nazirliyinin təqaüdünə layiq görülən Konrad Merta dəfələrlə Macarıstan, Litva, Slovakiya, Almaniya, İsveçrə, Fransa və Qətərdə konsert proqramları ilə, həmçinin bir sıra tanınmış simfonik orkestr və musiqi kollektivləri ilə çıxış edib.\nDuetin digər üzvü Pyotr Qah da solo ifaçısı və instrumental ansamblların üzvü kimi müxtəlif festival və müsabiqələrdə iştirak edib, bir sıra uğur qazanıb. Hazırda Katovitse Musiqi Akademiyasında təhsilini davam etdirir.\nİnstrumental duetin təqdim etdiyi klassik və müasir bəstəkarların əsərlərindən, müəllif kompozisiyalardan ibarət konsert proqramı tamaşaçılar tərəfindən maraqla qarşılanıb.\nKonsertin sonunda Şəki Şəhər İcra Hakimiyyəti adından duetə xatirə hədiyyəsi təqdim olunub.\nOkan Urşan: Orkestrimizlə Azərbaycana yenidən gəlməyi və burada konsertlər verməyi çox arzulayırıq\nŞəki “İpək Yolu” VI Beynəlxalq musiqi festivalının açılışını bizim orkestrimiz etdi. Biz buna çox şadıq. Festivala Türkiyənin Adana şəhərindən qatılmışıq. Altı ay əvvəl Azərbaycan Bəstəkarlar İttifaqının sədri, bəstəkar Firəngiz Əlizadənin əsərləri ilə Adanada geniş konsert verdik.\nAZƏRTAC xəbər verir ki, bu sözləri Şəki “İpək Yolu” VI Beynəlxalq musiqi festivalında iştirak edən Türkiyənin Adana şəhərinin “Çukurova” Dövlət Simfonik Orkestrinin rəhbəri Okan Urşan jurnalistlərə müsahibəsində deyib.\nOrkestrin Azərbaycana ilk dəfə səfər etdiyini bildirən türkiyəli qonaq Şəkinin çox gözəl şəhər olduğunu vurğulayıb. Okan Urşan deyib: “Mən keçən həftə Bakıda oldum. Paytaxtınız çox müasir şəhərdir. Bundan çox qürur duydum və sevindim. Orkestrimizlə Azərbaycana yenidən gəlməyi və burada gözəl konsertlər verməyi çox arzulayırıq”.\n“İpək Yolu” festivalı çərçivəsində “Zirvə” ansamblının konserti olub\nŞəki “İpək Yolu” VI Beynəlxalq musiqi festivalı çərçivəsində Yay teatrında Şəkinin “Zirvə” ansamblının konserti olub.\nKonsertdən əvvəl məlumat verilib ki, respublikamızın tanınmış musiqi kollektivlərindən olan “Zirvə” xalq instrumental ansamblı 1972-ci ildə Şəki şəhərindəki Mirzə Fətəli Axundzadə adına mərkəzi mədəniyyət evinin nəzdində yaradılıb. Ötən əsrin 70-ci illərindən başlayaraq kollektiv respublikamızın bir çox şəhər və rayonlarında, həmçinin keçmiş sovet respublikalarının müxtəlif şəhərlərində konsertlər verib, nüfuzlu festivalların iştirakçısı olub. Xalq yaradıcılığına həsr olunan müxtəlif müsabiqələrin laureatı olan “Zirvə” ansamblı 1996-cı ildə Türkiyənin “Eşmə” şəhərində keçirilən “Sənət və kilim” festivalında ölkəmizi layiqincə təmsil edib. Kollektiv ədəbiyyat və incəsənət xadimləri, tanınmış musiqiçi və müğənnilərin iştirakı ilə müxtəlif yaradıcı tədbirlərdə çıxış edib. “Zirvə” ansamblı öz yaradıcılıq dəst-xətti və ifaçılıq mədəniyyəti ilə ümumxalq məhəbbəti qazanıb.\nHazırda ansambla Şəkinin tanınmış musiqiçilərindən olan Eldar Rəcəbov rəhbərlik edir.\nAnsamblın solistlərindən Anar Həsənli, Azər İskəndərov, Elvin Əhmədov, Seymur Qasımzadə, Məlahət Mahmudova və başqalarının ifa etdikləri görkəmli Azərbaycan bəstəkarlarının əsərləri və xalq mahnıları tamaşaçılar tərəfindən hərarətli alqışlarla qarşılanıb.\nFestivalda azsaylı xalqların folklor kollektivlərinin iştirakı ölkəmizdə mövcud olan multikulturalizm ənənələrinin əyani sübutudur\nŞəki “İpək Yolu” Beynəlxalq musiqi festivalının tarixində ilk dəfə olaraq Azərbaycanda yaşayan müxtəlif xalqların, etnik qrupların folklor kollektivləri iştirak edirlər. Bu kollektivlər festivalda öz folklor nümunələrini, el mərasimlərini, mahnı və rəqslərini nümayiş etdirirlər. Bakı Beynəlxalq Multikulturalizm Mərkəzi azsaylı xalqların kollektivlərinin festivaldakı iştirakının təmin olunmasında və konsertlərinin təşkilində bilavasitə iştirak edir və təşkilati dəstək göstərir.\nAZƏRTAC xəbər verir ki, bu sözləri Bakı Beynəlxalq Multikulturalizm Mərkəzinin (BMMM) analitika şöbəsinin baş məsləhətçisi Rəşad İlyasov jurnalistlərə müsahibəsində deyib.\nMərkəzin nümayəndəsi bildirib ki, Azərbaycan Prezidentinin müvafiq Sərəncamı ilə 2014-cü ildə yaradılan və artıq bir ildir fəaliyyət göstərən BMMM Azərbaycanda yaşayan müxtəlif xalqların tarixi, ədəbiyyatı, folklor nümunələrinin tədqiqi və təbliği istiqamətində məqsədyönlü iş aparır. Rəşad İlyasov deyib: “Dövlətimizin başçısının qeyd etdiyi kimi, multikulturalizm Azərbaycanda həyat tərzidir. Şəki “İpək Yolu” VI Beynəlxalq musiqi festivalı çərçivəsində reallaşan azsaylı xalqların folklor kollektivlərinin konserti də ölkəmizdə tarixən mövcud olan multikulturalizm ənənələrinin əyani sübutudur. Festivalda azsaylı xalqların folklor kollektivlərinin iştirakı bir daha göstərir ki, Azərbaycanda müxtəlif xalqlar, etnik qruplar sülh və barış içərisində yaşayaraq, multikultural mühitin tərkib hissəsi kimi, ölkəmizin və cəmiyyətimizin inkişafı üçün öz töhfələrini verirlər”.\nŞəkidə muğam konserti\n“İpək Yolu” VI Beynəlxalq musiqi festivalı çərçivəsində iyulun 5-də XVIII əsrə aid dünya əhəmiyyətli tarixi-memarlıq abidəsi Şəki xanları sarayının həyətində xanəndə Arzu Əliyevanın iştirakı ilə muğam konserti olub.\nAZƏRTAC xəbər verir ki, konsertdə xanəndəni əməkdar artist, tarzən Sahib Paşazadənin rəhbərlik etdiyi muğam instrumental ansamblı müşayiət edib.\nTamaşaçıların diqqətinə çatdırılıb ki, Arzu Əliyeva “Muğam-2005” televiziya müsabiqəsinin və 2009-cu ildə keçirilən birinci Respublika Muğam müsabiqəsinin diplomantıdır. O, 2007-ci ildə Səmərqənd şəhərində Beynəlxalq festivaldakı uğurlu çıxışına görə UNESCO-nun diplomuna layiq görülüb. Xanəndə, həmçinin “Muğam aləmi” I Beynəlxalq Muğam festivalı çərçivəsində keçirilən Beynəlxalq muğam müsabiqəsinin diplomantıdır. Azərbaycan Milli Konservatoriyasında təhsil alan Arzu Əliyeva hazırda Azərbaycan Dövlət Akademik Opera və Balet Teatrının solistidir.\nTarzən Sahib Paşazadə Heydər Əliyev Fondunun təşkil etdiyi “Muğam-2007, 2011, 2013 və 2015” televiziya müsabiqələrində çıxış edən instrumental qrupun rəhbəri olub. İfaçı ABŞ, Yaponiya, Çin, Kanada, Meksika, Mərakeş, Almaniya, Fransa, Norveç, Macarıstan Rumıniya, Yunanıstan, İngiltərə və İsveçdə solo və simfonik orkestrlərlə, həmçinin müşayiətçi kimi uğurla çıxış edib.\nAnsamblın digər üzvləri — Toğrul Əsədullayev (kamança), Mehman Nuriyev (balaban) və Emin Cəbrayılov (nağara) da ölkəmizdə keçirilən beynəlxalq festival və müsabiqələrdə instrumental qrupun tərkibində çıxış ediblər.\nXanəndə Arzu Əliyevanın oxuduğu muğam, xalq mahnıları və təsniflər, eləcə də ansamblın ifa etdiyi el havaları tamaşaçılar tərəfindən alqışlarla qarşılanıb.\nKonsert Şəki torpağının yetirməsi, tanınmış bəstəkar Şəfiqə Axundovanın “Mehriban olaq” mahnısı ilə sona çatıb.\nKonsertin sonunda kollektivin üzvlərinə festivalla bağlı xatirə hədiyyələri təqdim olunub.\nFirəngiz Əlizadə: “İpək Yolu” festivalının ən böyük özəlliyi onun Şəki şəhərinə bağlı olmasıdır\nŞəki “İpək Yolu” Beynəlxalq musiqi festivalı davam edir\nIyulun 4-də axşam Şəki şəhərindəki Yay teatrında festivalın bədii rəhbəri, Azərbaycan Bəstəkarlar İttifaqının sədri, Xalq Artisti Firəngiz Əlizadə ilə görüş keçirilib.\nFirəngiz xanımın yaradıcılığı barədə bu və digər məlumatlar görüş iştirakçıları tərəfindən maraqla qarşılanıb. Qeyd olunub ki, bəstəkar bir sıra xarici ölkələrdə «composer in residense» (ölkənin rəsmi bəstəkarı) fəxri tituluna layiq görülüb. Onun «İntizar», «Sənin adın Dənizdir», «Ağ atlı oğlan» operaları, «Boş Beşik» və “Stadt Graniza» baletləri, «Habilsayağı», «Muğamsayağı», «Oazis», «Dərviş», «Abşeron» və müxtəlif ifaçılıq tərkibi üçün instrumental əsərləri, violonçel və orkestr üçün konsertləri, böyük simfonik orkestr üçün «İthaf» və digər əsərləri dünya miqyasında tanınır.\nVurğulanıb ki, Firəngiz Əlizadə Şəki «İpək Yolu» Beynəlxalq musiqi festivalnın bədii rəhbəri olmaqla, dünyanın müxtəlif xalqlarının nümayəndələrini, mədəniyyət və incəsənət xadimlərini qədim Şəki torpağında toplayaraq, buradan Azərbaycanın sorağını bütün dünyaya çatdırmaqda mühüm rol oynayır.\nAzərbaycan Bəstəkarlar İttifaqının və Şəki Şəhər İcra Hakimiyyətinin birgə təşkilatçılığı ilə iyulun 1-də başlayan Şəki “İpək Yolu” VI Beynəlxalq musiqi festivalı uğurla başa çatıb. Bəstəkarlar İttifaqından SİA-ya verilən məlumata görə, Şəki şəhərindəki Yay teatrında festivalın təntənəli bağlanış mərasimi olub.\nOrkestrin ifa etdiyi musiqi parçaları, solistlər — əməkdar artist Sahib Paşazadənin (tar), Gülşən Eyvazova-Nəsibovanın (qanun), Samir Əsədovun (violin) və İsrafil Rəsulovun (truba) solo ifaları, Azərbaycan Dövlət Akademik Opera və Balet Teatrının solistləri — əməkdar artistlər Fərid Əliyev və Afaq Abbasovanın virtuoz ifaları tamaşaçılar tərəfindən hərarətli alqışlarla qarşılanıb.\nMərasimin sonunda Şəki “İpək Yolu” VI Beynəlxalq musiqi festivalının yüksək səviyyədə keçirilməsini təmin etdiyinə görə festivalın bədii rəhbəri, Azərbaycan Bəstəkarlar İttifaqının sədri, YUNESCO-nun Sülh artisti Firəngiz Əlizadəyə festivalın rəmzi simvolu təqdim olunub.\nQeyd edək ki, bağlanış mərasimi möhtəşəm atəşfəşanlıqla başa çatıb.\n“İpək yolu” VI Beynəlxalq Musiqi Festivalı: Yeniliklər, uğurlar və ümidlər\nDünyanin müxtəlif ölkələrindən gələn, dəvət olunmuş tanınmış, görkəmli bəstəkar, ifaçı və musiqi kollektivlərin görüş məkanına çevrilən qədim şəhərimiz Şəkidə VI Beynəlxalq Musiqi Festivalı möhtəşəm bir bayramı xatırlatdı. Festivalın dinamikası, emosional təsiri onun masştablığı, yüksək professionallığı və dəyərindədir. Xarici ölkələrdən – Türkiyədən, Yaponiyadan, Polşadan və digər ölkələrin musiqi kollektivləri maraqlı konsert proqramları ilə bu möhtəşəm Festivalda zövqlə, həvəslə və inamla çıxış etdilər.\nHər dəfə çap olunan bukletlərdə nəinki proqram, həmçinin rəngarəng illüstrasiyalar, fotoşəkillər, maraqlı məlumatlar dərc olunmuşdur. Həmin bukletdə “İpək Yolu” Festivalının bədii rəhbəri Firəngiz xanımın musiqiçilərə, qonaqlara olduqca səmimi və mənalı müraciəti çap edilib: “Hər dəfə Şəki “İpək Yolu” Beynəlxalq Musiqi Festivalı yeni ideyalarla zənginləşir. Bu dəfə Festivalımızın ən böyük hadisəsi Azərbaycanda yaşayan azsaylı xalqların musiqi folklorunun, mərasimlərinin, mahnı və rəqslərinin nümayişi olacaq. Möhtərəm Prezidentimiz cənab İlham Əliyevin sərəncamı ilə bir il əvvəl 2014-cü ildə yaradılmış Bakı Beynəlxalq Multikulturalizm Mərkəzi Azərbaycanda yaşayan azsaylı xalqların mədəni irsinin qorunması ilə bağlı mühüm işlər görür. Dövlətimiz tərəfindən böyük önəm verilən multikulturalizm və tolerantlıq prinsiplərini Birinci Avropa Oyunlarının açılış mərasimində Təşkilat Komitəsinin sədri Mehriban xanım Əliyeva çox dəqiq ifadə etmişdir: “Azərbaycan zəngin tarixə, mədəniyyətə və adət-ənənələrə malik olan ölkədir. Multikulturalizm və tolerantlıq, dostluq və qonaqpərvərlik, ahəngdarlıq və həmrəylik Azərbaycanın həyat tərzinin ayrılmaz hissəsidir”. Bu fikir bizim Festivalımızın da məramına uyğunudur və bizi ilhamlandırır. Fəxrlə deyə bilərəm ki, mən də Bakı Beynəlxalq Multikulturalizm Mərkəzinin Himayəçilik Şurasının üzvüyəm və bu təşkilatın Azərbaycan Bəstəkarlar İttifaqı ilə əməkdaşlığının uğurlu bəhrələrini Siz Festivalın konsertlərində görəcəksiniz”.\nHörmətli Firəngiz xanımın ümidləri gerçəkləndi. Bütün azsaylı xalqların nümayəndələri zövqlə yüksək səviyyədə çıxış etdilər. Xüsusi olaraq qeyd etməliyik ki, Firəngiz xanım hər bir kollektivlə ayrı-ayrıca böyük iş aparır, bir neçə dəfə onlara qulaq asır, öz tövsiyələrini təklif edirdi, faktiki olaraq rejissorluq işini aparırdı. Onların konsertlərinə məqaləmizdə hələ qayıdacağıq.\nFestivalın birinci günü Yaponiyadan dəvət olunmuş Kamiqata Sumiyoşi Kai ansamblının konserti diqqəti cəlb etdi. Builki Beynəlxalq Festivalında Yaponiyanın sənətçiləri Kamiqata rakudo sənət növünü ustalıqla, məharətlə ifa etdilər. Bu ansamblın hət bir ifaçısı müxtəlif rəqs növləri, poetik formaları, bir sözlə bütün növlərini nümayiş etdirirlər. Açığını deyək ki, bu maraqlı kompozisiyanı qurmaq heç də asand deyil. İfaçı çevik, dinamik, fəal olmalıdır. Belə ki, qarşımızda kiçik teatr səhnələri canlandı. Onların ifasında Daikaqura rəqsi canlandı. Maraqlıdır ki, daikaqura rəqsi keçmişdə tanrıya ithaf olunurdu. Əkinçilik ilə məşğul olan bir zəhmətkeş xalq kimi yaponlar ifadəli və enerjili rəqs vasitəsilə böyük məhsula görə allaha şükr öz istəklərini bildirirdilər. Ümumiyyətlə, rəqs zamanı yaponlar improvizasiya elementlərinə üstünlük verirlər. Dinlədiyimiz və böyük ehtiramla tamaşa etdiyimiz bu səhnələşdirilmiş rəngarəng epizodlar hamımızı heyran etdi.\nHəmin gün Polşadan gələn “AcCELLO Duo” instrumental duetin konsertini dinlədik. “AcCELLO Duo” instrumental dueti akkardeon ifaçısı Pyotr Qah tərəfindən 2011-ci ildı təşkil edilib. Bu gözəl diet bir çox dəyərli Beynəlxalq Festival və müsabiqələrin iştirakçısı olmuş, mükafat və diplomlarla təltif rdilmişdir. Konsertdə həm ciddi klassik və həmçinin populyar əsərlər səsləndi.\nAxşam, yəni iyulun 1-də gözəl və möhtəşəm Yay Teatrında Şəki “İpək Yolu” VI Beynəlxalq Musiqi Festivalının təntənəli açılışı oldu. Təntənəli gecəni Türkiyənin Adana şəhərinin Çukurova Dövlət Simfonik Orkestri açdı. Həmin axşam bizim Ü.Hacıbəyli adına Bakı Musiqi Akademiyasının professoru, Azərbaycan Respublikasının əməkdar incəsənət xadimi, tanınmış dirijor Fəxrəddin Kərimov idarə edirdi.\nKonsert türk bəstəkarı Ülvi Cemal Erkinin “Koçekçe” əsəri ilə başladı. Orkestr ustalıqla bu dinamik və ifadəli əsəri ifa etdi. Keçmiş və müasirlik, arxaika və bu gün — əsərdə sıx vəhdət halında çıxış edir. Digər türk bəstəkarı Eray İnal geniş yayılmiş Azərbaycan xalq incisini – “Sarı gəlin” mahnısını məharətlə işləmiş, rəngarəng boyalarla zənginləşdirmişdi.\nF.Kərimov böyük bir proqram hazırlamışdır və burada azərbaycan, türk və qərb bəstəkarların əsərləri öz əksini tapmışdır. Daha çox həmin gecə xalq tərəfindən sevilən populyar kinomusiqisi proqramda əsas yer tuturdu. Həmin gecə tanınmış violin ifaçısı Toğrul Qəniyev Antonio Vivaldinin “İlin fəsilləri” əsərini orkestrin müşayiəti ilə məharətlə dinləyici və tamaşaçılara çatdırdı. Xalq artisti İlahə Əfəndiyeva, əməkdar incəsənət xadimi Afaq Abbasova çıxış etdilər.\nFəxrəddin müəllimdəb xahiş etdik orkestr haqqında öz fikirlərini desin: “Çukurova Dövlət Simfonik Orkestri ilə bizim çoxdan dostluq və yaradıcılıq əlaqələrimiz mövcuddur – səmimi söhbətə qoşulan F.Kərimov xüsusi vurğuladı. Bu orkestr Prezident, İstanbul və İzmir simfonik orkestrləri ilə yanaşı, Türkiyənin sayca dördüncü Dövlət Simfonik Orkestridir.\nBu ilin fevral ayında İstambulda xalq artisti, professor Firəngiz Əlizadənin müəllif konserti keçirildi. Çukurova Dövlət Simfonik Orkestrinin ifasında F.Əlizadənin “İntizar” operasından bir çox gözəl və ifadəli nömrələr səsləndi (ariyalar, II pərdəyə giriş və s.). Orkestri mən idarə edirdim. Bu konsertə orkestr çox ciddi hazırlaşmışdır. Həmin gecə Firəngiz xanımın digər dəyərli əsərləri də “Şüştər” simfonik orkestr üçün (“Metamorfozı”) səsləndi.\nÜmumiyyətlə, bu orkestr ilə mən Azərbaycan bəstəkarlarının bir çox əsərlərini yazmışam, o cümlədən, Q.Qaaryevin “Don-Kixot”, F.Əmirovun “Kürd Ovşarı”, A.Rzayevin Skripka və orkestr üçün Konsertini və s.\nVI Beynəlxalq Musiqi Festivalına da biz məhsuliyyətlə yanaşdıq. Mən Türkiyədə bir neçə repetisiya keçirtdim və orkestri Şəkidə çıxış etməyə hazırladım. Bu orkestr bir çox xarici ölkələrdə müvəffəqiyyətlə çıxış edib”. Çox sağ olun Fəxrəddin müəllim, Siz həmişə Bəstəkarlar İttifaqına kömək edirsiniz, bütün tədbirlərdə fəal iştirak edirsiniz.\nFestivalın səhəri gün Şəki Musiqi Kollecində müəllim və tələbələrin Bakıdan gələn qonaqlarla yüksək səviyyədə görüş keçirildi. Azərbaycan bəstəkar və musiqişünasları haqqında yazılan kitabların təqdimatı oldu. Bu sətirlərin müəllifi bu haqda xüsusi məqalə hazırlayır, çünki indiki məqaləmizin çərçivəsinə sığmır.\nYuxarıda qeyd etdiyimiz kimi, bu Festivalın yeniliyi ilk növbədə Azərbaycanda yaşayan azsaylı xalqların iştirakı olmuşdur, o cümlədən, iyulun 2-si və 3-də ləzgilərin, tatarların, Axısqa türklərinin, tatların, kürdlərin, İvanovka, Nikolayevka və digər rayonlarda yaşayan rusların, daha sonra udinlərin yaratdığı müxtəlif kollektivlərin ifasında onların mahnılarını, rəqslərini eşitdik, gördük. Kiçik teatr səhnəcikləri qarşımızda canlanırdı. Onlar öz doğma folklorunun ən qədim janrlarına müraciət edərək, sözün əsl mənasında kompozisiyalar yaradırdı. Bunların bir çoxu, məhz azərbaycanlıların keçirtdiyi toy mərasimində, daha doğrusu toya təxminən 1 ay qalmış müddətində “Xınayaxdı” mərasimi keçirilir. Eyniadlı kollektivin ifasında qədim xalq mahnılarını eşitdik. Nə yaxşı olardı bu mahnı-rəqslərin musiqisi nota yazılsın və çap edilsin. Folklor təfəkkürünü canlandırmadan, folklor yaddaşını oyatmadan Azərbaycan irsinin təbii – tarixi inkişaf kontekstini bütün genişliyi ilə bərpa etmək mümkün deyil. Musiqi, incəsənət o zaman böyükdür ki, o, güclü etnik – mədəni əsaslar üzərində dayanır, inkişaf edir, zənginləşir.\nFikrimizcə, gələcəkdə bu haqda ümumiləşdirilmiş elmi işlər yazılmalıdır, azsaylı xalqların musiqisi dərindən öyrənilməli və tədqiqat işləri aparılmalıdır. “İpək Yolu” VI Beynəlxalq Musiqi Festivalında Şəkinin “Zirvə” ansamblının konserti Yay teatrında keçirildi. Şəkinin xalq instrumental ansamblı yetmişinci illərdə yaranıb və o vaxtdan onun fəaliyyəti getdikcə genişlənir, yeni solistlər, yeni qüvvələr gəlir.\n“Zirvə” xalq instrumental ansamblının bir çox xarici ölkələrdə öz məharətini, professionallığını nümayiş etdirir.\nMusiqişünas, sənətşünaslıq üzrə fəlsəfə doktoru Səadət Təhmiraz qızı hər gün Festivalın işini işıqlandırırdı.\nSəadət Təhmiraz qızı — Azərbaycan Televiziya və Radio Verilişləri Qapalı Səhmdar Cəmiyyətinin Radio musiqi Verilişləri Redaksiyasının redaktoru: “Artıq 6-cı ildir Şəkidə “İpək Yolu” VI Beynəlxalq Musiqi Festivalı keçirilir. Bu dünya əhəmiyyətli Festivaldır, çünki hər il Festivalda dünyanın müxtəlif ölkələrindən gələn musiqiçilər iştirak etmişlər. Məhz bu cəhəti festivalın adına daha uyğundur, belə ki, Qədim dövrlərdə Şəki “İpək Yolu” ticarət mərkəzi kimi tanınmışdı, bu gün isə “İpək Yolu” sanki musiqi karvanına çevrilib. Mən də xoşbəxtəm ki, Festivalın musiqi karvanına qoşulub artıq 3-cü ildir ki, burada iştirak edirəm. Bir musiqişünas olaraq Festivalın əhəmiyyətini çox böyük dəyərləndirirəm. Çünki burada musiqinin təbliği, maarifləndirici xüsusiyyəti və insanların musiqi zövqünün inkişafı mühüm rol oynayır. Bütün bunlar üçün də Festivalın bədii rəhbəri Firəngiz xanım Əlizadəyə minnətdaram.\nİyulun 4-də Yay teatrında Azərbaycan Bəstəjkarlar İttifaqının Sədri, professor, xalq artisti, YUNESKO-nun “Sülh artisti”, xalqımızın sevimli bəstəkarı Firəngiz Əlizadə ilə görüş keçirildi. Açığını deyək ki, belə yüksək səviyyədə görüş biz görməmişik, yadımıza gəlmir. Burada bir çox amillər, bu yüksəkliyin sübutudur. Zalda əyləşən hər bir insanın simasında – ziyalılıq və musiqi sənətinə sevgi var idi. Şəkidə 5 gün olaraq, bir maraqlı hadisəni müşayiət etdim. Məhz Festival günlərində daha çox xaricdən qonaqlar müxtəlif sahələrin mütəxəssisləri Şəkiyə təşrif buyururlar. Onlar Azərbaycan musiqi mədəniyyətini öyrənmək məqsədilə bütün konsertlərə gəlirdilər. Onlar mütləq Firəngiz xanıma yaxınlaşaraq, həmişə onu təbrik edir, yeni əsərlər haqqında məlumat toplayırdılar, müsahibələr götürürdülər və s.\nGörüşdən əvvəl, Firəngiz xanım haqqında kinofilm nümayiş olundu. Burada onun əsərləri səsləndikcə zalda alqışlar səslənir və insanların üzündə təbəssüm, sevinc hissləri aydın görünür. Zalda ideal sakitlik və hamı diqqətlə, fəxrlə qulaq asır. Yazılı şəkildə (yəni Firəngiz xanımın elektron ünvanına onlarla suallar gəlir, o, bu suallara operativ şəklində cavab verirdi).\nMillət vəkili, akademik Yaqub Mahmudov çox gözəl çıxış etdi. Ümumiyyətlə, bu görkəmli şəxsiyyət musiqidə gedən bütün cərəyanları, tendensiyaları tədqiq edərək, dəyərli ümumiləşdirilmələr verir. Müasir Azərbaycan musiqisinin fəlsəfi dünyasını, konseptuallığını akademik Firəngiz xanımın əsərlərinə əsaslanaraq açdı və hamı üçün aydın oldu ki, dünya şöhrətini, xalqın məhəbbətini məhz böyük nailiyyətlərə görə qazanıb.\nXatırladım ki, filmdə F.Əlizadənin “Habilsayağı” əsəri səslənəndə, sürəkli alqışlar zalı bürüdü. Bu xalqımızın bəstəkara olan səmimi məhəbbəti idi.\nYaxşı olardı bu görüş və çıxışlar Azərbaycan Televiziyasında bütövlükdə göstərilsin. Firəngiz xanım gündə ən azı 11-15 müsahibə verirdi. Şəki televiziyası bütün konsertləri, çıxışları yüksək səviyyədə yazdı və hər gün işəqlandırırdı.\nİyulun 5-də “İpək Yolu” VI Beynəlxalq Musiqi Festivalın qonaqları bizim hamımızın sevdiyi kollektiv – muğam instrumental ansambl (onun rəhbəri — əməkdar incəsənət xadimi Sahib Paşazadə) Şəki Xan Sarayında yüksək bədii zövqlə həmin çıxış etdilər. Arzu Əliyeva “Muğam” müsabiqəsinin diplomantı, Azərbaycan Dövlət Akademik Opera və Baletr Teatrının solisti, ansamblın tərkibində istedadlı musiqiçilər – Toğrul Əsədullayev (kamança), Mehman Nuriyev (balaban), Emin Cəbrayılov (nağara), Gülşən Eyvazova-Nəsibova (qanun).\n“İpək Yolu” VI Beynəlxalq Musiqi Festivalının bağlanışı Yay Teatrında təntənəli və yüksək səviyyədə keçirildi. Həmin gün Azərbaycan Bəstəkarlar İttifaqının “Bakı Sinfoniyetta” orkestri uğurla çıxış etdi. Bu orkestr 2014-cü ildə Azərbaycan Bəstəkarlar İttifaqının Sədri, professor, xalq artisti Firəngiz Əlizadə və Beynəlxalq müsabiqələr laureatı Cavad Tağızadənin təşəbbüsü ilə yaradılmışdı. Konsertdə rəngarəng və maraqlı əsərlər ifa olundu.\nŞəki şəhər İcra Hakimiyyətinin başçısı Elxan Usubov çox gözəl çıxış etdi. Sonra hörmətli Firəngiz xanım olduqca səmimi çıxış edərək Festivalın yüksək səviyyəsində keçməsini Azərbaycan Respublikasının Prezidenti cənab İlham Əliyevə, ölkəmizin birinci xanımı Mehriban Əliyevaya, Şəki şəhər İcra Hakimiyyətinin başçısı Elxan Usubova, Azərbaycan Respublikasının Mədəniyyət və Turizm Nazirliyinə və şəkililərə təşəkkür etdi. Qeyri-adi, dəyərli çıxış ilə hamını akademik Yaqub Mahmudov valeh etdi.


Erkən nikahların fəsadları\nHüquqşünas Vüqar Səfərli “Ekspress”ə bildirib ki, Ailə Məcəlləsinin 10-cu maddəsinə görə, respublikada nikah yaşı 18-dir: “Üzürlü səbəblər olduqda nikaha daxil olmaq istəyən nikah yaşına çatmayan şəxslərə yaşadıqları ərazinin qeydiyyat şöbəsi orqanı onların xahişi ilə qeydiyyat yaşının bir ildən çox olmayaraq azaldılmasına icazə verə bilər. Nikah bağlama şərtlərinə görə, tibbi müayinədən keçməlidirlər və bunu təsdiq edən arayış olmalıdır”.\nPsixoloq Ramil Nəcəfli “Ekspress”ə bildirib ki, erkən nikahlar adətən valideynlərin övladlarının yerinə qərar verməsi nəticəsində baş verir: “Qızın özünün erkən yaşda kimisə sevməsi, ona qoşulub qaçması çox nadir hallarda rast gəlinir. Bəzi valideynlər qızı erkən yaşda - məktəbi qurtaran kimi ərə verirlər. Bu isə sevgi əsasında olmur. Bu, qızın şəxsi qərarı deyil. Qız erkən yaşda sevərək ərə getməyibsə, ola bilsin ki, müəyyən müddətdən sonra qarşısına çıxan kiməsə qarşı sevgi yarana bilər. Bu zaman artıq xəyanət edə bilər, ailə münaqişəsi yaranar, ərindən imtina edər, boşanmaq üçün kritik həddə gəlib çıxa bilərlər. Erkən nikahlar sonradan xəyanət, ailənin dağılması ilə nəticələnir. Və yaxud ailədə qısqanclıq və başqa konfliktlər dözülməz həddə olur”.\nNəcəfli qeyd edib ki, psixoloji olaraq qadınlar 15-18 yaşlarda ailə qurmaq üçün hazır olmur: “Baxmayaraq ki, xanımlar bu yaşda formalaşır, qarşı cinslə maraqlanır. Bunlar, sadəcə uşaqlıq əyləncəsidir. Sonunu düşünmək ağıllarına gəlmir. Ailə həyatına adaptasiya ola bilmirlər. Erkən yaşda kimisə sevmələri yeniyetməlik krizində sevgiyə olan ehtiyaclarını göstərir. Psixoloji cəhətdən isə ailə həyatına hazır olmaq oğlanlarda 25 yaşdan başlayır. Qızlar isə 20-25 yaş arasında ailə həyatı üçün formalaşırlar. 30 yaşdan yuxarı xanımlar ailə həyatına nə qədər hazır olsalar da, tibbi cəhətdən problemlər yarana bilir. Hamiləliklə, sonsuzluqla, uşağın dünyaya gəlməsi ilə bağlı problemlər yaranır”.


Satış və Marketinqdə CRM önəminin 5 əsas səbəbi • Markzone #Evdəqal\nSatış və Marketinqdə CRM önəminin 5 əsas səbəbi\nCRM hal-hazırda dünyada ən çox istifadə edilən texnologiyalardan biridir.\nDemək olar ki, hər gün müəssisələr öz satış və marketinq qabiliyyətlərini artırmaqla rəqiblərini məğlub etmək istəyir. Bunun üçün də, şirkətlər arasında kəskin şəkildə rəqabət həyata keçirilir. Bəs həqiqətən onlar sadəcə “üst sıralara çatmaq istəyirik” deməklə öz bizneslərini ən üst pillələrə çatdıra bilirlər? Əlbəttə ki, xeyr! Bu işi yerinə yetirmək üçün böyük planlaşdırma və ən vacibi isə proqramlaşdırma tələb olunur. Şirkətinizdə satış və marketinqi biznesinizlə eyni anda idarə etmək olduqca çətindir. Məhz buna görə də, işə başladığınız mərhələdən etibarən sizə kömək edə biləcək xüsusi proqramlar lazımdır. Beləliklə, işinizi gücləndirmək və hədəflərinizi daha da yüksək tutmaq üçün köməkçi rol oynaya biləcək Müştəri Əlaqələrinin İdarəedilməsi (Consumer Relationship Management- CRM) kimi bir proqram seçin. Satış və marketinq üçün CRM, çox sayda funksiyanı həyata keçirmək üçün vacib bir funksiyadır, çünki bütün qarşıya qoyulmuş hədəfləri sürətlə yerinə yetirə bilər.\nBunu bir nümunə ilə göstərək: Satış və marketinqin olduqca aktiv olduğu bir şəhərdə öz biznesinizi qurmaq, bununla da satışlarınızı artırmaq və daha yaxşı marketinq ilə daha çox investisiya qoyuluşu istəmək kimi hədəflərinizin olduğundan 100% əminik, elə deyilmi?\nƏgər yerinə yetirmək istədiyiniz budursa, bunu CRM proqramı ilə rahatlıqla həyata keçirə bilərsiniz . Bu proqramla, istədiyiniz hədəflərə daha yaxşı çata bilə və bir çox işinizi eyni anda idarə edə bilərsiniz.\nBundan başqa, əgər satış və marketinq işinizin bir parçasıdırsa, CRM proqramından istifadə etməyiniz üçün bir çox səbəb var. Bu bloqda sizlərə həmin səbəbləri göstərəcəyik, ona görə də blogumuzun uzun olmasına baxmayaraq, oxumağa davam edin.\nSatış və Marketinq prosesləri üçün CRM-ə üstünlük verilməsinin 5 əsas səbəbini sizlərə təqdim edirik:\n1) Müştərilərlə yaxından əlaqə qurmaq üçün möhtəşəm bir vasitədir!\nCRM kimi proqram, istədiyiniz informasiyaları əldə edə və bunları sizə təqdim edə bilər və siz bununla da, müştərilərinizlə əlaqəni daim tənzimləyə bilərsiniz. Heç bir şirkət müştərilərlə əlaqələrini rahat idarə etmə fürsətini əldən verməz və satış və marketinq buna nümunədir.\n2) İzləmək və təhlil aparmaq mümkündür!\nSatış və Marketinq üçün CRM proqramından istifadə etməyin ən əsas səbəblərindən biri, siz öz potensial müştərilərinizin bəzi məlumatlarını izləyə və bu məlumatları təhlil edərək mümkün ola biləcək satış faizlərinizi artıra bilərsiniz. Məsələn, müştərilərinizin hansı məhsullara daha çox tələb duyduğunu öyrənib, bu məhsul üzərindən satışınızı artıra bilərsiniz.\nCRM bunu edə bilər və mümkün ola biləcək satış gəlirini dəyərləndirə bilər. Siz həmçinin, hansı müştəri namizədinin sizə daha çox və ya daha az gəlir gətirəcəyini də görə bilərsiniz. CRM-in satış təxminlərinizi yaratmaq kimi funksiyası da var.\n3) CRM- dən istifadə edərək markanızı böyüdün!\nCRM proqramı sizin brendinizi effektiv şəkildə yüksəldə və sizin prioritetiniz halına gələ bilər. Ən əsası CRM, şirkətinizin sosial mediada olan görünümünü idarə edə bilər, ən yaxşı tərəfi isə buna daha az vaxt sərf edə bilərsiniz. Hər hansı bir markanı izləyə biləcək tipdə proqram axtarırsınızsa, təklif siyahımızda ilk CRM-i sınamaqdır. Üstəlik, müştərilərin onlayn fəaliyyəti ilə nələr axtardığını da öyrənmək mümkündür.\n4) Eyni tapşırığı təkrarən açmaq mümkün deyil!\nƏgər bu blogu hər hansı satış komandası oxuyursa, razılaşa bilərik ki, sizin ən böyük problemlərinizdən biri, bir işi eyni anda müxtəlif insanların təkrarən görməsidir, bu isə böyük vaxt itkisinə səbəb olur. CRM kimi proqramlardan istifadə edərək bu problemi aradan qaldıra, kimsə üçün açılmış tapşırığın təkrardan sizə açılması problemi ilə qarşılaşmaya bilərsiniz. Bununla da, həm vaxtınıza qənaet edə, həm də əsəbinizi cilovlaya bilərsiniz.\nCRM, satış həyata keçirən şirkətlər arasında satışın pillə-pillə yüksəlişinə səbəb olan ən məşhur proqramlardan biridir. Satış və marketinq üçün CRM-i seçməklə siz böyük miqdarda pula da qənaət edə bilərsiniz.\n5) Marketinq kompaniyalarınıza daha az vaxt sərf edə bilərsiniz!\nƏgər marketinq tərəfindən baxarsaq, CRM proqramı sizin üçün daha əlverişli ola bilər. Çünki, CRM, çoxlu ortaq kanalların köməyi ilə marketinq kompaniyalarınızı həyata keçirə və bununla da, vaxtınıza qənaet edə bilərsiniz.\nCRM proqramının sizə verəcək üstünlüklərindən bəhs etmişkən, sizə satış və marketinq üçün ən yaxşı 3 CRM proqramını təqdim edirik:\nMüştəri namizədlərinizə cəld bir şəkildə gözdən keçirmək üçün istifadə edə bilərsiniz;\nƏlaqələrin idarə edilməsi və satışın avtomatlaşdırılması üçün ən yaxşı vasitədir;\nCoğrafi məkana əsasən müştərilərinizi müəyyən etmə funksiyası mövcuddur.\nBu proqramdan istifadə edərək müştərilərinizi dərhal SMS və ya e-poçt vasitəsilə izləyə;\nSugarCRM tətbiqindən istifadə edərək marketinq qrupunuzu inkişaf etmiş bir hala gətirə;\nHər hansı bir üçüncü tərəflə inteqrasiya edə bilərsiniz.\nBu proqram e-ticarət üçün olduqca yaxşıdır;\nKeap proqramı, xüsusi bir təklif yarada biləcəyiniz üçün satışın avtomatlaşdırması xüsusiyyətini təklif edir;\nSatış və marketinq layihələrinizlə əlaqədar burada pillə-pillə idarəçilik sistemindən istifadə edə bilərsiniz.\nSon olaraq, CRM proqramından istifadə edərək, biznesinizi əvvəlki halından daha yüksək mərtəbəyə qaldıra və daim inkişaf etdirə bilərsiniz. Satış və Marketinq üçün CRM, həmişə gələcək hədəflərinizi daha da parlaqlaşdırmaq və işinizdə yaxşı hala gətirmək üçün, böyük bir şansınızın olduğu bir nəticəyə əsaslanan həll yolları təklif edir. Bu proqramlardan istifadə edərək öz biznesinizi daha rahat idarə edə bilərsiniz!\nMüştəri məmnuniyyəti: Xoşbəxtlik təcrübəsinin sirri haqqında məqaləyə nəzər yetirmək üçün buraya klikləyin.\n“AccessBank” müştəriləri üçün vebinarlar təşkil etdi\nMəşhur brendlərin inanılmaz marketinq hiylələri\nİnsan davranışına aid 10 marketinq prinsipi\nDuman Yenə Fərqlənir!\nApple Amazon-u keçib dünyanın ən dəyərli markası oldu\nİnkişafın Yolu – Necə və haradan başlayaq?


Milli.Az publika.az-a istinadən xəbər verir ki, bir gündən sonra bağırsaqlarda yığılmış bütün qida qalıqları tamamilə xaric olacaq. Həzm yolu saat kimi işləyəcək.\ngün ac qalmaq orqanizmi ay cavanlaşdırır


Ürəyi qoruyan vitamin » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Hamıya\nay boyunca gündə 500 milliqram C vitamini verib və nəticədə damar daralması probleminin aradan qalxdığını müşahidə ediblər. guler19\n# 4 Canım Dənizim Xalasının birdenesi Marta


Azərbaycanda “Xoşbəxt olun” adlı yeni film çəkilib - Report.az\nAzərbaycanda “Xoşbəxt olun” adlı yeni film çəkilib\n5 İyul, 2016 17:29\nBakı. 5 iyul. REPORT.AZ/ Azərbaycanda “Xoşbəxt olun” adlı yeni film çəkilib.\n"Report" xəbər verir ki, film Azərbaycan Yazıçılar Birliyinin üzvü, Sankt-Peterburq Dövlət Mədəniyyət və İncəsənət İnstitutunun tələbəsi Səidə Haqverdiyevanın “Qara qızın qara bəxti” adlı hekayəsinin motivləri əsasında ekranlaşdırılıb.\nAilə-məişət mövzulu tragikomik filmdə qızların ərə getməməsi və ailələrdə sırf bu səbəbdən yaranan mənəvi-psixoloji problemlər ön plana çəkilib.\nMüəllif 6 qızı olan və sadəcə oğul övladı dünyaya gətirmək üçün ümidini falçılara bağlayan ananın, həmçinin qızlarının ərə getməməsinə görə həmkəndlilərinin gülüş obyektinə çevrilən və buna görə özünü bədbəxt hiss edən atanın dramını sarkazmla ekrana köçürə bilib.\nFilmdə əsas rolları Ülviyyə Əliyeva, Məhərrəm Qurbanov, Cavid Telman, əməkdar artist Sevinc Sarıyeva, Rəsmiyyə Nurməmmədova, Könül Şahbazova, Elnur Əliyev, Elxan İsmayılov, Zemfira Əbdülsəmədova, Hüsniyyə Əhmədova, Vüsal Hüseynov, Aybəniz Bağırova , Gülnarə Abdullayeva ifa edir.


Vətəndaş Hərəkatının üzvləri Dərbənd şəhərinə səfər ediblər - Unikal.org\nAzərbaycan Vətəndaş Hərəkatının (AVH) üzvləri Rusiya Federasiyasının Dərbənd şəhərinə səfər ediblər. Səfərdə məqsəd Dərbənd şəhərindəki azərbaycanlılarla, onların təmsil olunduğu təşkilatlarla görüşlər keçimək, buradakı elmi-ictimai-mədəni mühitlə yaxından tanış olmaq və qarşılıqlı faydalı fikir mübadiləsi aparıb, əlaqələr qurmaq olub.\nSəfər zamanı ilk olaraq Azərbaycan Vətəndaş Hərəkatının üzvləri – tarix üzrə fəlsəfə doktoru, AMEA Tarix İnstitutunın şöbə müdiri Hacı Həsənov, Müasir İnkişaf Birliyinin sədri Mübariz Göyüşlü, araşdırmaçı-jurnalist Anar Turan, AMEA Mexanika və Riyaziyyat İnstitutunun elmi işçisi, mexanika üzrə fəlsəfə doktoru Emin Bağırov, araşdırmaçı Ceyhun Bayramlı, Birlik.az saytının direktoru Vüsal Hətəmov, “Kaspi” liseyinin müəllimi Tural Abbaslı, iqtisadçı Elmir Mehdiyev Dağıstan-Azərbaycan Dostluq Cəmiyyətinin təmsilçiləri ilə görüşüblər.\nGörüşdə Cəmiyyətin sədri Tacəddin Sultanov, İdarə Heyətinin sədri Muradxan Rabadanov, üzvləri – Dünya İqtisadiyyatı İnstitutunun rektoru Sevil Sadıqova, Dağıstanın sabiq iqtisadiyyat naziri Sergey Pepxayev, Dərbənd şəhərinin deputatı Süsən Mirzəxanova, Dərbənd şəhər admnistrasiyasının katibi Zümriyə Salehova, professor Gülçöhrə Seyidova, Dərbənd şəhər kollecinin direktoru Həmzəbəy Sadıqov, Dərbənd şəhərinin sabiq başçısı Hüseynbala Hüseynov ştirak ediblər.\nGörüş zamanı tərəflər Azərbaycan və Rusiya prezidentləri İlham Əliyevlə Vladimir Putin, Azərbaycan-Rusiya, Azərbaycan-Dağıstan arasındakı münasibətləri, bu münasibətlərin inkişafı üçün ictimai dəstəyin artırılmasının vacib olduğunu bildiriblər. Eyni zamanda görüşdə Azərbaycanla Dağıstan arasındakı elmi-ictimai-mədəni əlaqələrin daha da genişləndirilməsi, Dərbənd şəhərində aktiv fəaliyyət göstərən azərbaycanlılarla münasibətlərin qurulması, onlara gördükləri işlərdə dəstək verilməsi, gələcəkdə Bakıda və Dərbənddə müxtəlif tədbirlərin həyata keçirilməsi də diqqət mərkəzində olub. Həmçinin Ermənistanın işğalçılıq siyasəti, bölgədə destruktiv fəaliyyəti də görüş zamanı diqqət mərkəzində olub.\nDaha sonra Azərbaycan Vətəndaş Hərəkatının üzvləri Dağıstan Dövlət Universitetinin Dərbənd filialını ziyarət ediblər.\nFilialın elmi katibi Ramis Həşimov Hərəkat üzvlərinə təmsil etdiyi ali məktəbin tarixi, fəaliyyət istiqamətləri, tələbə və müəllim kontingenti, burada təhsil alan azərbaycanlılar, keçirilən elmi konfranslar və s. barədə ətraflı məlumat verib.\nHərəkatın təşəbbüs qrupunun üzvü Hacı Həsənov Azərbaycandakı elm və təhsil məsələləri haqqında fikirlərini çatdırıb. Tərəflər gələcəkdə elm və təhsil istiqamətində əməkdaşlıq etməyi razılaşdırıblar.\nAzərbaycanda “InnoWeek – İnnovasiya həftəsi” keçiriləcək - VİDEO\nFuad Muradov Cəlil Məmmədquluzadənin nəticəsi ilə görüşdü - FOTOLAR\nATMU-da Özbəkistan–Azərbaycan əlaqələri müzakirə olundu


Ordubad — Artashat, şəhərləri arasında məsafə (km, mi), Sürücülük istiqamətləri, yol\nOrdubad — Artashat Şəhərləri arasında məsafə, Sürücülük istiqamətləri, yol\nŞəhərləri arasında məsafə Ordubad, Naxçıvan Muxtar Respublikası, Azərbaycan və Artashat, Ararat, Ermənistan ictimai yollarda deyil — km və ya mil. koordinatları xal arasında məsafə — 173 km və ya 103.8 mil. Tələb 80 km / saat orta avtomobilin sürətlə bu məsafə qət etmək — 2.2 saat və ya 129.8 dəqiqə.\nSürücülük istiqamətləri Ordubad — Artashat


Merhum jurnalist Rasim Əliyevin döyüldüyü AN - Azadliq Xeber\nMərhum jurnalist Rasim Əliyevin döyüldüyü AN\n22.12.2015 / 15:54 xeber –\nBu il avqustun 8-də futbolçu Cavid Hüseynovun yaxınları tərəfindən döyülən, bir gün sonra isə xəstəxanada dünyasını dəyişən jurnalist Rasim Əliyevin döyüldüyü anın əks edildiyi görüntülər yayılıb.\nLent.az ann.az saytına istinadən xəbər verir ki, döyülmə anı hadisənin baş verdiyi məkanda qoyulmuş nəzarət kameralarına düşüb.\nFakt üzrə Bakı şəhər Prokurorluğunda Cinayət Məcəlləsinin 126.3-cü (qəsdən sağlamlığa ağır zərər vurma, zərərçəkmiş şəxsin ölümünə səbəb olduqda) maddəsi ilə cinayət işi başlanılaraq prokurorluq və polis əməkdaşlarından ibarət istintaq-əməliyyat qrupu yaradılıb. Rəsmi məlumata görə, müəyyən edilib ki, 1988-ci ildə Cəbrayıl rayonunda anadan olmuş Cavid Hüseynov avqustun 6-da «Qəbələ» futbol klubunun heyətində Kipr Respublikasının «Apollon» futbol klubu ilə Bakı şəhərində keçirilən oyunda iştirakından sonra jurnalistlərin suallarını cavablandırarkən yol verdiyi hərəkətlərə görə şəxsi “Facebook” səhifəsində tənqidi fikirlər yazmış Ann.tv-nin videoreportyoru Rasim Əliyevə zəng edərək ondan təkzib verməyi tələb edib. Bundan sonra C.Hüseynovun bibisi oğlu, 1994-cü ildə Bakı şəhərində anadan olmuş Elşən İsmayılov da R.Əliyevə zəng edərək təkzib verməsini tələb edib və bu zəmində aralarında mübahisə yaranıb. Nəticədə Elşən İsmayılov R.Əliyevdən qisas almaq məqsədilə, özünə yaxın olan Camal Məmmədov, Arif Əliyev, Kənan Mədətov və Samir Mustafayevdən ibarət qrup yaradaraq avqustun 8-də onunla görüşüb. Onlar R.Əliyevə əl və ayaq zərbələri ilə daxili orqanlarının zədələnməsinə səbəb olan çoxsaylı ağır dərəcəli bədən xəsarətləri yetirib və hadisə yerindən qaçıblar. R.Əliyevin təcili-tibbi yardım vasitəsilə Bakı Kliniki Tibbi Mərkəzə çatdırılmasına və üzərində müalicə və əməliyyat aparılmasına baxmayaraq, həyatını xilas etmək mümkün olmayıb və avqustun 9-da rada vəfat edib. İstintaq zamanı R.Əliyevə məxsus İPHONE-5 markalı mobil telefonun cinayətin iştirakçısı Arif Əliyev tərəfindən sındırılıb yaşadığı Bakıxanov qəsəbəsində yerləşən «Arzu» şadlıq sarayının yaxınlığındakı zibilliyə atılması müəyyən olunub və maddi sübut kimi götürülərək cinayət işinə əlavə edilib. Həmin şəxslər Cinayət Məcəlləsinin 126.3-cü maddəsində nəzərdə tutulan əməli törətməkdə təqsirli bilinib və barələrində məhkəmə tərəfindən həbs qətimkan tədbiri seçilib. İstintaqın hazırkı mərhələsində Cavid Hüseynovun, bibisi oğlu E.İsmayılovun təşkilatçılığı ilə ağır cinayətin hazırlanmasını bilərək bu barədə xəbər verməməsi, cinayətin törədilməsindən sonra isə qabaqcadan vəd etmədən onun gizlədilməsinə yönələn hərəkətlərə yol verməsində əsaslı şübhələr olduğundan ona Cinayət Məcəlləsinin 307.1 (ağır cinayətin hazırlanmasını və ya törədilməsini bilərək həmin cinayət barəsində xəbər verməmə) və 307.2-ci (qabaqcadan vəd etmədən ağır cinayəti gizlətmə) maddələrində nəzərdə tutulan ittiham elan olunub və barəsində məhkəmənin qərarı ilə həbs qətimkan tədbiri seçilib. Cinayətin C.Hüseynovun təhriki ilə törədilməsi fərziyyəsi də istintaq-əməliyyat qrupu tərəfindən araşdırılır.


DSX hərbçisi İNTİHAR EDİB\nBu barədə MillətinSəsi.info-a DSX-nin Mətbuat Mərkəzindən məlumat verilib.\nHadisə ilə bağlı Hərbi Prokurorluq DSX gizirinin intiharı ilə bağlı məlumat yayb.\nProkurorluğun mətbuat xidmətindən bildirilib ki, 10 may 2022-ci il tarixdə Dövlət Sərhəd Xidmətinin hərbi qulluqçusu, gizir Əlizadə Tərlan Rafiq oğlunun həmin gün xidməti mənzildə özünü asaraq öldürməsi barədə Şəmkir hərbi prokurorluğuna məlumat daxil olub:\n"Daxil olmuş məlumat əsasında Şəmkir hərbi prokurorluğunun əməkdaşları tərəfindən hadisə yerinə və meyitə baxış keçirilmiş, iş üçün əhəmiyyət kəsb edən predmetlər maddi sübut kimi götürülüb, izahatlar alınmış, müvafiq ekspertizalar təyin olunub və digər zəruri hərəkətlər yerinə yetirilib. Hazırda Şəmkir hərbi prokurorluğunda araşdırma davam etdirilir və qanunvericiliyin tələblərinə uyğun olaraq bütün tədbirlərin görülməsi təmin ediləcək".\n“Qoca qartal” ləqəbli qazi Cavid Həsənov KİMDİR? - VİDEO\nQazi-jurnalist İNTİHARA cəhd etdi: Vəziyyəti KRİTİKDİR\n"Müharibə veteranı" adının verilməsi NİYƏ GECİKİR?\n“Döyüşdə fərqlənməyə görə” medallı hərbçisi FACİƏVİ ŞƏKİLDƏ ÖLDÜ


MƏDƏNİYYƏT 04 may 2022, 08:30\nMayın 5-də ABŞ-ın Nyu-York şəhərində erməni vandallığını əks etdirən Qarabağ sərgisi keçiriləcək.\nBu barədə “Report” “Notizie geopolitiche”yə istinadən xəbər verir. Sərginin kuratoru Angelo Bucarellidir, fotolar və videolar Fabrisio Contiyə məxsusdur.\nNəşr qeyd edib ki, cəmi 30 il əvvəl Azərbaycanın Ağdam şəhərində 60 min sakin yaşayıb: “Orada teatr, kinoteatr, hava limanı var idi. İndi bu, təbiətin zəbt etdiyi dağıntı qalaqlarına çevrilmiş binalar və çox az sayda ziyarətçiyə orda-burda parıldayan həyat əlamətlərinin olduğu məkandır. Bütün bunlar belə sirli, təhlükəli, bəzən əlçatmaz yerə getməyə qərar verən yaradıcı, kinorejissor, sənədli film ustası Fabrisio Kontini heyrətləndirdi. Onun niyyəti sonsuz döyüşçülərin ardınca baş verən dağıntı və ümidsizliyi, eləcə də insanların tərk etdiyi yerlərin sağ qalmasının viranəliyini şəkillərdə çəkmək idi.\nBeləliklə, Kontinin layihəsi genişdir: Ağdam və digər kəndlərinin tərk edildiyi Qarabağ dünyaya səpələnmiş ruhlar şəhərlərini birləşdirəcək hesabatlardan yalnız birincisidir”.\nMüəllif: "İstədim ki, Ermənistanın işğalı zamanı məhv edilən Ağdama dair foto və videolarım danışsın"\n“Mən ilk dəfə 2021-ci ilin fevralında Ağdama səfər etmişəm; - layihəmə oradan başlamaq istədim. Ərazi minalanıb. Bir vaxtlar çiçəklənən şəhərə ilk dəfə daxil olanda gördüklərimi sözlə ifadə etmək çətindir; bu səbəbdən, bəlkə də mən istədim ki, Ermənistanın işğalı zamanı, həyatı tədricən məhv edilən, Ağdamı dünyanın ən böyük xəyal şəhərinə çevirən, sistematik dağıntılardan bəhs edən foto və videolarım “danışsın”, - Fabrisio deyib.\nBeləliklə, bu bir urbisiddir və əslində sərgi adından tutmuş, tarixdə ən məşhur sistematik dağıntılara - Romaya meydan oxumağa cəsarət edən Karfagenə hörmət edir. Digər tərəfdən, Ağdamın dağılmasında məqsəd birdir: Azərbaycan xalqının öz şəhərlərinə qayıtmasının qarşısını almaq.\n“Fabrisio Konti öz töhfəsini vermək, Qarabağı yad etmək üçün Ağdama səfər etmək qərarına gələndə, hər yerə səpələnmiş minaların yaratdığı təhlükəyə qarşı duraraq, tərk edilmiş şəhərin səssizliyinə doğru addımladı. İl yarımdır yerli sakinlərlə müsahibələr aparan, şəkil çəkdirən, film çəkən, həmişə öz missiyasına dalmış biri üçün bu gün həmin ərazinin heç bir sirri yoxdur. Kontinin topladığı material təkcə povest qabiliyyətini deyil, həm də retuş tələb etməyən rəsm kimi hər bir fərdi obrazı birləşdirməyə bədii yanaşmanı ortaya qoyur”, - kurator Angelo Bucarelli xatırlayır.\nSərgi hər kəsə açıq olacaq və mayın 5-də saat 17:00-dan 21:00-a kimi davam edəcək. Sərgidə Fabrisio Kontinin bütün hesabatının kataloqu, həmçinin sərgidə nümayiş etdirilən 25 fotoşəkil mövcuddur.\nŞəkillər kataloq şəklində çap edilərək bir çox ölkələrdə sərgilərdə nümayiş olunacaq\nAngelo Bucarelli beynəlxalq kurator və ünsiyyət dəyərlərinə diqqət yetirən mədəni tədbirlər və proqramların təşkilatçısıdır. O, İtaliya və ABŞ-da təlim keçib, sənət dünyasının böyük qəhrəmanları ilə bədii və mədəni əməkdaşlıq ssenarisinin şahidlik edib.\n"Fotoqraflar müxtəlif ölkələrdən ölduğu üçün mədəniyyətlərin birləşməsi mümkün olacaq. Hər sezon üçün 30-40 keyfiyyətli fotolar seçiləcək. Toplanan şəkillər kataloq şəklində çap ediləcək. Daha sonra Bakıdan başlayaraq və dünyanın bir çox ölkələrində sərgilər təşkil ediləcək. Şəkillərlə virtual tanışlıq üçün veb sayt yaradılması planlaşdırılır".


Tac Mahal - ForGenc.Net\nMüəllif : azeri_lady · 22.05.2011, 11:37 · Baxılıb :\nTac — Mahal abidəsi Hindistanın və bəlkə də dünyanın ən gözəl arxitektur abidəsidir.\nOnun hündürlüyü 75 metrdir və Yamina çayının vadisində ucaldılmışdır.\nAğ mərmərdən hazırlanmış və qadın formasını xatırladan\n1 böyük 4 kiçik minarə göylərə ucalır.\nMilyonlarla turisti cəlb edən yalnız Tac-Mahalın xarici gözəlliyi deyil, eyni zamanda onun çox kövrək sevgi hekayəsidir.\nBu Məbəd deyilənlərə görə çox saf sevginin nəticəsində yaranmışıdır.\nBu movzoley boyuk Monqol şahı, müsəlman Cahan Şah tərəfindən həyat yoldaşı, gözəllər-gözəli olan Mumtaz Mahala olan sevgisinin sübutudur.\nXVII əsrin əvvəllərində Cahan ŞAh Mumtazla evlənir, baxmayar ki, onun da bütün şərq hökmdarları kimi hərəmxanası var idi, o yalnız Mumtazı sevirdi, onlar arasında zərif sevgi yaşayırdı. Şahın isə cəmi 19 yaşı var idi.\nMumtaz Sultan öz hökmdarına 8 oğul, 6 qız övladı bəxş etmişdi,\nlakin 14- cü uşaq düynaya gəldikən az sonrao vəfat etmişdir.\nBu hadisədən sonra ŞAh uzun müddət özünə gələ bilməmiş\nbirdən-birə saçları tamamilə ağarmışdı.\nO ölkədə iki illik matəm elan edir- oxumaq oynamaq bayram etmək qəti qadağan idi. Sonradan Monqol xanlığının o zamankı paytaxtı Aqrada Cahan Şahın sevgilisinin gözəlliyini əks etdirə biləck sarayın inşasına başlanır.\nÖz ölçüsünə və gözəlliyinə görə dövrünün bütün saraylarından fərqlənən bu sarayın tikintisi düz 20 il çəkmişdir.\nonun tikintisində 20mindən çox insan işləmiş, o cümlədən Türkiyə, Hindistan, Səmərqənd və Misirdən ən bacarıqlı memar və arxitektorlar cəlb edilmişdir.\nTac — Mahal üzərində müxtəli ərəb yazıları və\nQurani- Kərimdən bir neçə ayə də yazılmışıdr.\nONUn ətrafında isə ümumi sahəsi 18 hektar olan gözəl parklar salınmışdır.\nŞah Cahan düşünürdü ki, Tac-Mahalla düz üzbəüz Qara mərmərdən eyni Tac-Mahal kimi daha bir abidə ucaltsın və burada özü dəfn edilsin. İki Saray bir-biri ilə Körpü ilə birləşsin. Lakin Onun ömrü buna vəfa etmədi.\nHəyatın hökmü ilə Şah bir andaca hər şeyini itirir, zəncirlənir və zindana atılır.\nBir zaman dunyana sahib olan Cahan Şah artıq heç kim idi.\nTezliklə Şah da dünyasını dəyişir və öz sevgilisinin yanında Tac-Mahalda dəfn edilir.\n22 May 2011 tarixində, saat 23:56\n04 İyun 2011 tarixində, saat 20:19\n04 İyun 2011 tarixində, saat 13:59\nmen bunu oxumusdum, ancaq emeye hormet…\n24 May 2011 tarixində, saat 19:55\n23 May 2011 tarixində, saat 16:50\nChox saq ol malumata gora\nchox maraqli xabar idi\nchox saq ol…….ellarun derd gormasun\n23 May 2011 tarixində, saat 13:58\nCHOOOX MARAQLIDIR TEWEKKUR\n23 May 2011 tarixində, saat 13:20\nSizinle paylasmaq xos oldu. Reylere gore tesekkurler…\n23 May 2011 tarixində, saat 13:07\ntewekur maraqli melumatdi\n23 May 2011 tarixində, saat 12:25\n23 May 2011 tarixində, saat 11:55\nxeber veladi ellinize sagliq\n23 May 2011 tarixində, saat 10:46\n23 May 2011 tarixində, saat 10:03\n23 May 2011 tarixində, saat 09:08\n23 May 2011 tarixində, saat 02:22\n23 May 2011 tarixində, saat 01:48\n4ox saqol xebere gore Canim\n23 May 2011 tarixində, saat 01:28\n4ox saol marqali xebere gore\n23 May 2011 tarixində, saat 00:20\nellerine sagliq tewekurler\n10 İyun 2011 tarixində, saat 10:46\nNövbəti xəbər Sıla - Gol (DjScreamM Remix) 2011\nƏvvəlki xəbər PARİS (Fotosessiya)\n88 sorğu 0,529 saniyəyə.


Baş nazir: "Azərbaycan beynəlxalq aləmdə özünü etibarlı tərəfdaş kimi sübut edib" | Report.az\nBaş nazir: "Azərbaycan beynəlxalq aləmdə özünü etibarlı tərəfdaş kimi sübut edib" Dünyada narkotiklərə qarşı mübarizə sahəsinə həsr edilən ən mötəbər tədbirlərdən biri də məhz bu konfransdır. Bugünkü tədbir narkotiklərin qanunsuz dövriyyəsi və çirkli pullarla mübarizədə beynəlxalq təcrübənin öyrənilməsinə öz töhfəsini verəcək.\n15 Aprel , 2019 09:37


Elşən Hüseynov — Vikipediya\n30 iyun 1976\nQıraqlı, Saatlı rayonu, SSRİ\n17 mart 1995 (18 yaşında)\nSaatlı rayonu Qraqlı kənd qəbrsanlığı Şəhidlər xiyabanı.\nElşən İbrahim oğlu Hüseynov – Azərbaycanın Milli Qəhrəmanı, Qarabağ müharibəsi şəhidi.\n30 iyun 1976-cı il Saatlı rayonun Qıraqlı kəndində anadan olmuşdur. 1983-cü ildə burada məktəbə getmiş, 1993-cü ildə burada məktəbi bitirmişdir. 1994-cü ildə Milli Orduya çağırılmışdır.\n...13-17 mart hadisələri zamanı Elşəndə silahlı dəstənin zərərsizləşdirilməsində iştirak edirdi.Silahlı dəstənin zərərsizləşdirilməsi üçün neçə-neçə igidlər dövlətimiz naminə, birliyimiz naminə öz əziz canlarından keçdilər. Bunlardan biri də Hüseynov Elşən oldu...\nAtası Hüseynov İbrahim Kərəm oğlu 10 yanvar 1930-cu ildə Saatlı rayonu Qraqlı kəndində anadan olmuşdur.\nAnası Hüseynova Arifə Zeyniş qızı 21 mart 1938-ci ildə Saatlı rayonu Qıraqlıkəndində anadan olmuşdur.\nMənbə — "https://az.wikipedia.org/w/index.php?title=Elşən_Hüseynov&oldid=5719020"\nBu səhifə sonuncu dəfə 17 yanvar 2021 tarixində, saat 20:12-də redaktə edilib.


22-04-2019 14:11 - Muxalifet.az - Mədəniyyət 13\nSılanı döyməkdə ittiham olunan Ahmet Kurala həbs cəzası verilib.\nMuxalifet.az haberler-ə istinadla xəbər verir ki, məşhur türk müğənnisi Sıla jurnalistlərə məhkəmənin qərarı barədə açıqlama verib.\n"Xoşbəxtəm, Türk ədalətinə təşəkkür edirəm", - deyə Sıla müxbirlərə söyləyib.\nQeyd edək ki, məhkəmənin qərarı ilə məşhur aktyor Ahmet Kural 16 ay, 20 gün müddətinə azadlıqdan məhrum edilib.\n22-04-2019 17:39 - Milli.az - Mədəniyyət\nSonuncu dəfə "Aşk ve mavi" serialında rol alan, müğənni Emrah ticarət mərkəzlərinin birində görüntülənib. Müğənniyə oğlu Tayfun Erdoğanın əsgərə getməsi ilə bağlı sual ünvanlanıb.\nŞəbnəm: "Savadım olmasa da bal kimi səsim var" VİDEO\n22-04-2019 17:25 - Sia.az - Mədəniyyət\nXəbər verdiyimiz kimi, müğənni Şəbnəm Tovuzlunun bir neçə gün öncə "Amerika və Dubay Avropa ölkələridir" sözləri müzakirələrə səbəb olub. SİA-nın məlumatına görə, ifaçı verilişlərin birinə qatılaraq günlərdir gülüş hədəfinə çevrilmiş fikrinə aydınlıq gətirib: "Mən nə alim, nə coğrafiya müəlliməsi, nə də həkim deyiləm. Mənə də vacib deyil ki, coğrafiyyanı mükəmməl bilim.\nBakıdakı küçələrdən biri bəstəkar Süleyman Ələsgərovun adını daşıyacaq\n22-04-2019 16:36 - Virtualaz.org - Mədəniyyət\nZabit Səmədov: ““Rolls royce coupe” mənim arzumdur” - VİDEO\n22-04-2019 16:02 - Baku.ws - Mədəniyyət\n“5-ci element” verlişinin bu dəfəki qonağı dünya şöhrətli çempion Zabit Səmədov olub.\nAzərbaycanlı məşhur həmkarını döydü: "Qurşaqdan yuxarı..." - FOTO\nElə hərəkətləri daha çox Cavanşir Məmmədovun ansamblında işləyəndə edirdim. O da harda saz çalırsa, camaat mənə zəng vurur ki, qardaş, bu niyə belə edir?- İfasını bəyənirsiniz?- İfasını da bəyənmirəm.\nTünzalə Ağayeva transparan geyimdə... - (+FOTOLAR)\nhttps://www.facebook.com/groups/2159698127577601/ Tünzalə Ağayeva transparan geyimdə fotolarını paylaşıb. Şəkildə əməkdar artistin istifadə etdiyi tül örtüyün altından büstqalteri görünür. Müğənni fotolara "Sənsiz keçə bilməz ömrün bir anı” şərhini verib.\nAzərbaycanda baş tutan toy məclislərinin birində xoşagəlməz görüntülər qeydə alınıb. Bu zaman Azərbaycan pulları xəzəl kimi rəqs edən şəxslərin ayaqları altına səpilib.


Bir qərar həyatınızı dəyişə bilər?\nBir qərar həyatınızı dəyişə bilər? Siyasət\n8 Noyabr 2017 17:23\nBeynəlxalq Qızıl Xaç Komitəsi (BQXK) müharibə qanunlarının əhəmiyyətinə diqqət çəkmək üçün bu həftə maarifləndirmə kampaniyasının yeni mərhələsini başlayır.\nBu barədə BQXK-dan məlumat verilib.\nKampaniya çərçivəsində hazırlanan təsirli qısa video bizə müharibə zamanı mülki şəxslər arasından olan qurbanların təsadüflərin deyil, seçimin nəticəsi olduğunu xatırladır. "Qərarlar" videosu müharibənin davam etdiyi bir ölkədə yaşayan uşağın gündəlik həyatı əsasında müharibə qanunlarına hörmətlə yanaşmanın insan həyatını xilas edə biləcəyini nümayiş etdirir.\nBQXK-nın keçən il keçirdiyi və 16 ölkədən olan 17 000 şəxsin iştirak etdiyi İnsanlar Müharibə Haqqında sorğusunun nəticələri göstərir ki, böyük əksəriyyət müharibənin məhdudiyyətlərinin mövcud olma ehtiyacına inanır. Sorğuda iştirak edən hər on nəfərdən səkkizi döyüşçülərin düşmənə hücum edərkən mülki şəxsləri mümkün qədər seçməli olduğunu deyir. Bir o qədər də insan düşmənin zəiflədilməsi üçün xəstəxanalara, təcili yardım maşınlarına və tibb işçilərinə hücum edilməsinin yanlış olduğuna inanır.\nLakin bu sorğu eyni zamanda, işgəncə hallarına və mülki şəxslər arasında qurbanların olmasına dair çox narahat edici yanaşmaların olduğunu da ortaya çıxardı. Sorğu zamanı Birləşmiş Millətlər Təşkilatının Təhlükəsizlik Şurasına üzv olan beş daimi ölkə (Çin, Fransa, Rusiya, Birləşmiş Krallıq və Amerika Birləşmiş Ştatları) və İsveçrədən olan respondentlərin yalnız 50 faizi mülki şəxslər arasında qurbanların çox olacağını bilərək əhalinin sıx toplaşdığı yerlərə hücum etməyin doğru olmadığını hesab ediblər.\nBQXK-nın Prezidenti Piter Maurer bildirib: "Məhdudiyyətləri olmayan müharibənin sonu yoxdur. Dünyanın bir çox yerində yaşayan insanlar inanırlar ki, müharibənin limitləri olmalıdır və münaqişə reallıqlarında yaşayan insanlar bu limitlərin münaqişələrin yayılmasının qarşısını aldığına inanırlar. Lakin bir çox hallarda biz döyüş əməliyyatlarının və müharibənin aparılması zamanı, habelə silahlardan istifadə olunarkən beynəlxalq humanitar hüququn ən başlıca qaydalarına belə riayət olunmadığını görürük".\nO əlavə edib: "Bu gün bir çox hallarda mülki şəxslərin hədəf seçilməsinin, xəstəxanaların bombalanmasının və saxlanılmış şəxslərin öldürülməsinin normal qəbul edilməsi yarandığı ilk gündən etibarən müharibə qanunlarının təşviqi, inkişaf etdirilməsi və mühafizə olunması sahəsində aparıcı rol oynayan və humanitar təşkilat olan BQXK üçün həyəcan siqnalıdır. Yetişməkdə olan gənc nəslin müharibə qanunlarının sıradan çıxmasına və münaqişələrin faciəvi nəticələrinə öyrəşərək böyüməsi BQXK-nı narahat edən əsas məqamlardan biridir. İnsanlığın ən başlıca dəyərləri bu gün təhlükə altındadır. Biz mülki şəxslərin bombalanmasını və hospitalların hücuma məruz qalmasını, bunun yeni normal reallığa çevrilməsini qəbul edə bilmərik. Müharibədən əziyyət çəkən insanlar onların həyat və ləyaqətlərini qoruyan qanunlara hörmət olunmasına layiqdirlər".\nTherulesofwar.org internet səhifəsində yerləşdirilmiş və ingilis, fransız, ispan, ərəb, çin, rus və portuqal dillərində olan film izləyiciləri Cenevrə Konvensiyaları ilə daha yaxından tanış olmağa dəvət edir.\nBu film Facebook və digər sosial platformalarda da paylaşılacaq.\nFilm İspaniyada Madrid şəhərində yerləşən "Sra.Rushmore" şirkəti ilə əməkdaşlıq şəraitində ərsəyə gətirilmişdir.\n1949-cu ildə yaradılmış və insanları müharibənin dəhşətlərindən müdafiə edən Cenevrə Konvensiyaları 196 ölkə tərəfindən ratifikasiya edilərək bütün dünyada məcburedici xarakter almışdır. Dörd Cenevrə Konvensiyaları və onlara Əlavə Protokollar mülki şəxslər, yaralı və ya saxlanılmış döyüşçülər kimi hərbi əməliyyatlarda iştirak edə bilməyən insanlara qarşı müharibənin təsirlərini məhdudlaşdırmaq məqsədi daşıyır.\nMülki şəxslərin bilərəkdən hədəf seçilməsi, habelə əhalinin məskunlaşdığı şəhər və ya kəndlərə fərq qoymadan hücumun edilməsi Cenevrə Konvensiyaları ilə qadağan edilmişdir. Mülki şəxslərə, onların evlərinə və ya yaşayış üçün zəruri infrastruktur obyektlərinə, məsələn, su mənbələrinə, əkin və ya heyvandarlıq təsərrüfatlarına zərər yetirilməməsi üçün bütün mümkün tədbirlər görülməlidir. Mülki şəxslər ehtiyac duyduqları yardımı almaq hüququna malikdirlər və bu baxımdan səhiyyə işçilərinin hədəf seçilməsi qadağan edilmişdir.


Mərkəzi Bank tərəfindən “200 manat” kağız pul nişanı haqqında animasiya hazırlanıb - BBN.az\nAzərbaycan Respublikasının Mərkəzi Bankı Prezidentin 2016-cı il 6 dekabr tarixli Fərmanı ilə təsdiqlənmiş “Maliyyə xidmətlərinin inkişafına dair Strateji Yol Xəritəsi”ndə proritet istiqamət kimi müəyyənləşdirilmiş “Maliyyə bazarı iştirakçılarının bilik və bacarıqlarının artırılması” hədəfinin icrası üzrə tədbirləri davam etdirir. Maliyyə xidmətləri istehlakçılarının maarifləndirilməsinə yönəlmiş bu tədbirlərin daha çox insana çatdırılmasını təmin etmək üçün müasir intellektual vasitələrdən də istifadə olunur.\nBuna uyğun olaraq, Mərkəzi Bankın əhali arasında apardığı maarifləndirmə işlərinin əhatəsini daha da genişləndirmək üçün istifadəyə verdiyi “Maliyyə savadlılığı” portalında (www.bizimpullar.az) yeni “200 manat” kağız pul nişanı haqqında animasiya yerləşdirilib. Sözügedən pul nişanının təsviri əsasında onun dizaynı və mühafizə sistemi barədə məlumat verilir. Müxtəlif hədəf qrupunun maarifləndirilməsi və bu sahədə savadlılığı artırmaq məqsədilə hazırlanmış animasiyada 200 manatlıq əskinasın estetik görünüşü, konseptual mövzusu və hər bir mühafizə elementi izah olunur.\nAnimasiyaya keçid linki: https://bizimpullar.az/video-128\nMərkəzi Bank işçi axtarır – 7 VAKANSİYA\nÜDM istehsalında 0.2% artım müşahidə olunub


Bu günə qədər 30 minə yaxın namizəd müəllim olmaq üçün imtahan verib - Report.az\nBu günə qədər 30 minə yaxın namizəd müəllim olmaq üçün imtahan verib İmtahanlar avqustun 5-dək davam edəcək 2 Avqust, 2017 16:08\nBakı. 2 avqust. REPORT.AZ/ Ümumi təhsil müəssisələrinə mərkəzləşdirilmiş qaydada keçirilən müəllimlərin işə qəbulu üzrə müsabiqənin test mərhələsi davam edir. Təhsil Nazirliyindən "Report"a verilən məlumata görə, iyulun 25-dən start verilən imtahanlarda indiyədək 30 minə yaxın namizəd iştirak edib.\nİmtahanlarda iştirak edəcək müəllimlər www.miq.edu.az saytına daxil olmaqla “Şəxsi səhifə” bölməsindən imtahanların keçiriləcəyi tarix və saat barədə məlumat əldə edə bilərlər. İmtahana gələrkən müəllimlərdən özləri ilə şəxsiyyəti təsdiq edən sənədin əslini və bildirişi gətirmələri xahiş olunur. İmtahanlar avqustun 5-dək davam edəcək.


23 Iyun 2022 - 10:24\nAllahın tövhid nişanələrindən biri – malikiyyətdə olan tövhiddir. Allah hər bir varlığın həqiqi malikidir. O zaman ki, Allah hər bir varlığa malik və hakim olar, hər bir şey Onun müqəddəs zatına aid olar.\nO, bir çox ayələrində bu həqiqətə işarə edərək buyurmuşdur: "Əksinə, göylərdə və yerdə olanların hamısı Onun həqiqi mülküdür”. ("Bəqərə” 116).\n"(Yaradılış, qorumaq, idarə etmək və yox etmək Onun istəyindən asılı olduğu üçün) göylərdə və yerdə olanların hamısı (göylər və yer də daxil olmaqla) Ona məxsusdur”. ("Bəqərə” 255).\nBeləliklə başa düşürük ki, Allah hər bir insanın canının malikidir. Ona görə də insana heç bir şəraitdə intihar etməyə icazə vermir. Çünki O, insanı kamala çatmaq və mənəvi tərəqqi etmək üçün xəlq etmişdir. İntihar bu hədəfin əbəs olmasına səbəb olar.\nBelə bir günaha düçar olan hətta Əhli-Beyt (ə) davamçısı cəhənnəm odunda yanar. Və ola bilsin ki, bəlkə etdiyi kəbirə günaha görə cəzasını çəkdindən sonra bağışlana bilər. Peyğəmbər (s) buyurur: "Mənim şəfaətim ümmətimin kəbirə günahına düçar olmuşlar üçündür”.\nBaşqa yerdə buyurur: "İntihar etməyin. Allah sizə qarşı mehribandır. Hər kim bu əməli təcavüz və zülm üzündən yerinə yetirər, onu tezliklə atəşə daxil edəcəyik”.\nİmam Sadiq (ə) buyurur: "Hər kim özünü bilərəkdən öldürərsə, cəhənnəmim cavidan atəşində olar”.\nİmam Baqir (ə) buyurur: "Mömin mümkündür ki, hər bir bəlaya düçar olsun və hər cür ölsün. Ancaq heç bir zaman intihar etməz”.\nİntihar kəbirə günahlardandır ki, insanı cəhənnəm atəşinə düçar edər. İnsanın hər bir şeyi Allaha məxsusdur və Onun malikiyyətidir. Ona görə də insanın haqqı yoxdur ki, Allahın malikiyyətinə qıysın və əl qaldırsın.


www.XALQXEBER.az » Sosial » Xırdalanda piyada yolu üzərində tikinti! – “İcra başçısının qardaşı oğlu tikir” – FOTO\nBir neçə il əvvələdək bu proses o qədər də ciddi ictimai narazılıq doğurmurdu, çünki Bakıda boş torpaqlar hələ kifayət qədər idi və bu boş torpaqlarda tikintilər əhalinin maraqlarını çox da tapdamırdı. Maneə olmadığından icra hakimiyyətləri də bu boş torpaqları hərraca çıxarır, heç bir problem olmadan istədikləri kimi sərəncamlar verirdilər. Lakin getdikcə boş, satışa yararlı torpaqların tükənməsilə bu haqq-hüquq tanımaz alver daha da azğın xarakter almağa, yaşıllıqların, istirahət güşələrinin, idman meydançalarının, məktəb ərazilərinin, yolların, səkilərin üzərinə hücumlarla müşayiət olunmağa başlayıb. Əksər vaxtlarda isə nə sakinlərin etirazları, nə medianın müdaxiləsi, nə də yuxarı orqanlara şikayətlər bu azğınlığın qarşısını ala bilir. Nədən ki, Bakının qarış-qarış satılması prosesinin arxasında elə “yuxarıdakı” qüdrətli çevrələr durur…\nSakinlərin verdikləri məlumata görə, növbəti belə torpaq “işğalı” Abşeron rayonu ərazisində – Xırdalanda baş verir. Bu dəfə də hədəf yaşıllıq və hətta piyada yoludur! Artıq bir neçə gündür Xırdalanın düz mərkəzində – Heydər Əliyev prospekti 156 ünvanında sözün əsl mənasında özbaşınalıq baş verir. Minlərlə insanın gözü qarşısında yaşıllıq məhv edilir, düz piyada yolunun üstündə obyekt tikintisinə vurçatlasın hazırlıq gedir. Ətrafda yaşayan Xırdalan sakinlərinin çırpınması, ora-bura şikayətləri isə həmişə olduğu kimi, nəticəsizdir – çax-çax baş ağrıdır, dəyirman öz işindədir!


İŞİD Səudiyyə Ərəbistanını hədələyib – Yenicag.Az\nAna Səhifə Banner İŞİD Səudiyyə Ərəbistanını hədələyib\nYeni Çağ Media Qrupu – Yanvar 06, 2016 - 14:26\nBuna səbəb yanvarın 2-də Səudiyyə Ərəbistanında edam edilən 47 nəfərin 43-ün “Əl-Qaidə” ilə əlaqədə ittiham olunmasıdır. İŞİD Səudiyyə Ərəbistanında həbsdə olan “Əl-Qaidə” üzvlərinin azad olunması üçün onların saxlandığı Əl-Hair və Tarfiya həbsxanalarına hücum etməklə hədə-qorxu gəlib. “Həmişə məhkumların azad olunmasına çalışırıq, lakin bu problemin həlli tiran idarəçiliyi aradan qaldırılmadan, həbsxanalar yerlə yeksan olunmadan mümkün görünmür” – deyə İŞİD-in yaydığı məlumatda qeyd edilib.\nQeyd edək ki, Səudiyyə Ərəbistanında edam edilənlərin arasında şiə lider Nimr ən-Nimr də olub. Bu hadisə İranla Səudiyyə Ərəbistanı arasında gərginlik yaradıb, iki ölkə arasında diplomatik əlaqələr kəsilib.(APA)


Saakaşvilinin reabilitasiyaya ehtiyacı var\n19 Yanvar 13:34 | 1 196\nGürcüstanın həbsdə olan keçmiş prezidenti Mixail Saakaşvilinin fiziki və psixoloji reabilitasiyaya ehtiyacı var, onun səhhəti diqqət tələb edir. SİA xəbər verir ki, bu sözləri ölkənin ombudsmanının yaratdığı şuranın həkimi Tengiz Tsuladze brifinqdə deyib.\n"Bizim hesabata görə, həbsxana şəraitində daha az real olan, lakin cəhd etməyə dəyərli olan fiziki və psixoloji reabilitasiya da daxil edilməlidir", deyə Tsuladze bildirib.\nOnun sözlərinə görə, “Saakaşvilinin səhhətinin vəziyyəti diqqət tələb edir, çünki hələ də posttravmatik simptomlar, anemiya, zəiflik, koordinasiyanın pozulması ifadə edilir”.\nTsuladze hesab edir ki, şuranın tövsiyə etdiyi reabilitasiya Gürcüstanda həyata keçirilə bilər.\n"Tibbi müalicə, əlbəttə ki, vacibdir, lakin psixoterapiya və psixoloji reabilitasiya da vacib müalicə üsullarıdır. Müalicə edilməzsə, depressiyaya və travma sonrası stress pozğunluğuna səbəb ola bilər. Bu, həmçinin intihar düşüncələrini və depressiya ilə əlaqəli bir çox başqa şeyləri artırır", deyə həkim əlavə edib.\nXatırladaq ki, Saakaşvili oktyabrın 1-də Gürcüstanda saxlanılıb. Bundan əvvəl Gürcüstanda o, bankir Sandro Qirqvlianinin qətli və deputat Valeri Gelaşvilinin döyülməsi işlərində qiyabi mühakimə olunub. Birinci halda Saakaşvili üç il, ikincidə isə altı il müddətinə azadlıqdan məhrum edilib. Bundan əlavə, o, 2007-ci il noyabrın 7-də müxalifətin mitinqinin dağıdılması, “İmedi” teleşirkətinin talan edilməsi və dövlət büdcəsindən vəsaitlərin mənimsənilməsi ilə bağlı işlərdə təqsirləndirilən şəxsdir və bunlara hələ də məhkəmələr baxır. Gürcüstan hakimiyyəti Saakaşvilini azad etməkdən imtina edir. Baş nazir İrakli Qaribaşvili bildirib ki, eks-prezident uzun müddət həbsdə qalacaq, onun üçün nəzərdə tutulan, tələb olunan müddətin hamısını çəkəcək.